open-index/open-wikipedia-markdown huggingface dataset:
象

**象**，大獸也。居陸。長鼻牙，鼻下垂，能卷舒致用。牙出兩吻間，雄者長六七尺，蛻牙則自埋藏之。四足如柱，無趾而有爪，甲長。性久識，能泅水，又能辨道之虛實，故導車用焉。三年一乳。產滇粵日南西域。有蒼白二色。白者惟拂菻大食有之。古人謂其合扵天象，蓋瑤光之精。

## 據


分類:基礎之文
星槎

**星槎**，通曰**幽浮**，不知所自，不明形質，淩虛空而駕星漢者也。天外物凡不得明察辨認者，俱以星槎名之。

## 誌
明萬曆三十七年八月廿五未時，朝鮮襄陽府品官全文緯宅庭下忽有圓盤，其光炯如。初若着地，遂見屈上一丈許，有氣浮空，大如一圍，長如半疋布，其東則白色，中央則靑熒，其西則赤色，望之如虹，宛轉纏繞，狀如捲旗。及上半空，渾爲赤色，上端尖而下本截斷，直上天中略北，化爲白雲，視之鮮明。而猶似粘着天面，飛動觸挿，若有生氣者。忽又中斷爲二。其一向東南丈許，烟消。其一浮原處，形如布席。少頃，雷動數聲，終如擂鼓聲，自其中出，良久乃止。時天色清明，四際無翳。

清光緒十年九月二十八日戌正，金陵有赤焰自天而來。眾攢聚城南朱雀橋觀之。善畫者吳有如既見，作《赤燄騰空圖》。題記曰：「金陵城南，偶忽見火毬一團，自西向東，形如巨卵，色紅而無光，飄蕩半空，其行甚緩。維時浮雲蔽空，天色昏暗。舉頭仰視，甚覺分明，立朱雀橋上，翹首踮足者不下數百人。約一炊許漸遠漸減。有謂流星過境者，然星之馳也，瞬息即杳。此球自近而遠，自有而無，甚屬濡滯，則非星馳可知。有謂兒童放天燈者，是夜風暴向北吹，此球轉向東去，則非天燈又可知。眾口紛紛，窮於推測。有一叟云，是物初起時微覺有聲，非靜聽不覺也，係由南門外騰越而來者。嘻，異矣！」

## 據
保定市

**保定市**在中華人民共和國河北省。昔直隸總督府所在。春秋之時，始有此城，至於方今，約三千年有奇。堯帝故里也。是地方語，保定話也。

## 史
周赦王二十年，燕昭王置此水草之地立城，曰**廣養城**，以牧馬。

秦始皇并六國，置保定為上谷也。

漢高祖十一年，始建樂鄉城，置樂鄉縣，屬信都國，保定始設縣。又有樊輿縣、樊輿候國，乃中山靖王劉勝之子樊輿侯劉修之封地也。

王莽改制，曰樂丘，西漢廢。

西晉重置，屬高陽國。未幾，北魏新置清苑縣，與樂鄉縣同屬高陽郡。北齊清苑、樂鄉均廢入永寧，後改永寧為樂鄉。

隋改樂鄉縣為清苑縣，屬河間郡。

唐屬河北道莫州。

元時設保定路

明時廢路置府

清時直隸巡撫遷至保定，後廢巡撫，設總督。

一九四八年二月，保定解放，立保定市。

一九四九年八月，立為河北省會，後複遷天津，石家莊。

二〇一七年，立雄安新區，謂之曰「千年大計」。

## 它典
* 保定市政府 

分類:河北省區劃
北冰洋

**北冰洋**，一作**北溟**，爲五大洋之至寒、至淺、至小者。均深僅一千又九十七米，方一千四百七十五萬平方公里，不及太平洋之什一，至深處約計五千五百二十七米，在格陵蘭東北。洋以北極為樞，亞美利加、歐羅巴、亞細亞三土拱之，跨周天經度三百六十，為跨經極廣之洋。

其地苦寒，浮冰四時難消，故多無人恆居。唯濱海有因紐特人，結穹廬於斯，獵鳧雁、捕海獸，自先世已然，他族罕至。下揆西記十六稘，泰西舟師始探北冥，然船質未堅，多為冰凌所摧。至西元近世，始得通航。後蘇聯遣破冰船行之，航道遂固。

近世格物之士，多重其地殊異。萬國遣學者至此，立站以測候。中華亦嘗發探物船號雪龍者往之。海床蘊石油甚豐，環濱諸國，競相鑽井採之。邇因天地日暖，冰層日削，雖利舟楫，然若白熊等原生之屬，漸失其所。疇人嘗測而後云：「俟廿載後，北溟或無終歲之冰矣。」

分類:北極地理志
分類:基礎之文
匈牙利十月起義

公曆一九四九年，'''匈牙利'''人民共和國立。其時，匈牙利勞動人民黨黨魁拉克西，欲行蘇聯之道，不顧本國之實。復行獨裁、崇拜主君。是以匈牙利國人多惡之。

一九五三年三月，斯大林崩。其時，匈牙利之部長議會主席納吉，欲行改革。然蘇聯阻之。新政僅行二十二月矣。嗣後，民心思變，輿論亦然。

一九五六年'''十月'''二十三日，匈牙利有大學生於國都示威。午，內務部長以電臺諭禁之。此後，復解其禁。以是大學生多蔑之。午後，復有大學生萬餘，結伴而行，高呼曰：「若為匈牙利國人，則與吾等同行！」或曰：「誅拉克西！」或：「逐蘇俄！」，不一而足。多有所隨。然匈牙利勞動人民黨黨魁格羅甚惡之，以大學生為匪賊。是以眾人皆怒，毀斯大林像，攻電臺大樓。

朝廷大驚，遂連夜召集群臣，稍行人事之調整。後，格羅籲請蘇聯遣兵平其暴亂。時內閣諸臣，皆許之。二十四日午後，蘇聯遣大軍入匈牙利界。

其時，民愈憤，亦多有軍士倒戈，是故民多持兵器。二十五日，布達佩斯有民與蘇軍持械對射，並焚蘇聯之戰車一乘。蘇軍亦大開殺戒，屠七十餘人。

當是時，匈牙利民皆大憤。全國之為工者皆欲行罷工之事。時有槍砲之聲出於布達佩斯。人皆惡共產黨，多有退黨之事。其後，納吉遂使蘇聯與匈牙利行談判。

十月二十九日，蘇軍撤。然社會愈發紊亂。有刑徒八千餘人，皆持兵器，行燒殺搶掠之事於京中。復有手無寸鐵之共產黨員，為民所殺。十月三十日晨，有國家保安局之兵卒，軍政大員等，為民所誅。

赫魯曉夫恐之。遂復遣軍入匈牙利。納吉遂退《華沙條約》，並告禀於聯合國，央請西方助之。後，匈牙利組工農革命政府，以卡達爾為首。一刻後，納吉通電全國，曰：「今晨，蘇聯侵吾國，蓋為覆吾等之合法政府也。」匈牙利軍弗有與蘇聯戰。蘇聯遂掌有全國。後，納吉為蘇聯擒而殺之。

此事前後，匈牙利歿二千七百餘人，多為學生。二十餘萬人遁走。蘇聯亡七百二十二人，傷千二百五十一人。

冷戰時，每論此事，歐美皆謂起義，共產諸國則言叛亂。

及鐵幕倒，匈牙利新政府立，茲事定論為起義，國葬納吉。
光鹵石

**光鹵石**者，蓋氯化物之一種也。其為復鹽，蓋氯化鎂與氯化鉀之六水合物也。其晶體結構為斜方晶系，其色多赤，蓋雜氧化鐵於其中也。密度為一點六克每立方釐米，摩氏硬度為二至三，易溶於水，味苦而澀。其可潮解。中國之柴達木盆地富之。光鹵石可為鉀肥，亦可用於焊接助熔之途，復可用以冶鎂。

分類:礦冶
國際歌

《**國際歌**》者，勞工奮興之樂章也。西元一八七一年，歲在辛未，法蘭西巴黎公社起，事敗，委員歐仁·鮑狄埃悲憤填膺，乃撰其詞；同黨皮埃爾·狄蓋特爲之倚聲。其歌主於去階級、均貧富，號召寰球赤子同心戮力，以造大同之世。故凡義主社會、共產及無政府者，莫不家弦戶誦，第一、第二國際咸奉爲會歌。蘇聯建政，初以此代國歌，歷二十有七祀始易他曲。華人瞿秋白，早歲譯以餉國人。後瞿氏爲國民黨所執，臨刑，誦之慷慨。
## 辭曲

### 原文
原辭，法文也。

### 英文
#### 美版

#### 英版

### 中文

瞿秋白嘗譯此詞之第一、二、六段，爲漢地直語。一九二三年六月十五日刊諸《新青年》第一期，未署譯者名。略改直語虛字、動詞等，合於書契，則如下：

起矣，爲人汚辱咒罵者！
起矣，天下飢寒之奴隸！
滿腔熱血沸騰，
決死一爭後已。
舊社會毀之徹底，
新社會造之光華。
莫道我等一錢不值，
從今將普有天下。

:此乃我等之
:最後決死爭，
:同英德納雄納爾
:人類方重興！
:此乃我等之
:最後決死爭，
:同英德納雄納爾
:人類方重興！

非英雄，
非天皇老帝，
無人得解放吾等，
全賴我等自身。
應掃盡萬重之壓迫，
爭取我等之權利。
值此洪爐火熱，
恰可發憤錘礪。

:此乃我等之
:最後決死爭，
:同英德納雄納爾
:人類方重興！
:此乃我等之
:最後決死爭，
:同英德納雄納爾
:人類方重興！

僅有偉大之勞動軍，
僅有我世界之勞工，
有此權利享用大地;
何處得容寄生蟲！
霹靂聲巨雷忽震，
殘暴賊滅跡銷聲。
觀夫！光華萬丈，
照耀我紅日一輪。

:此乃我等之
:最後決死爭，
:同英德納雄納爾
:人類方重興！
:此乃我等之
:最後決死爭，
:同英德納雄納爾
:人類方重興！

## 博覽
*張逃獄譯〈勞動國際歌〉，載《維基文庫》。
*瞿秋白譯〈國際歌〉，載《維基文庫》。
*〈"国际歌"中文译配版权属瞿秋白 在中国最早公开唱〉，《文匯報》。攷中譯諸本，闡發瞿秋白之作爲。
分類:法國歌曲
扶搖

所謂**扶搖**、**羊角**，皆暴風也。氣旋而上。以其旋故，又名**旋風**。在北半球者其旋逆時針，南者順。
電石燈

**電石燈**者，台灣人謂之為**電土燈**、**瓦斯燈**。其燃料，乙炔也，蓋電石與水反應而得。此物為何人所創，已不可考。

電石燈甚優於煤油燈。其一，其甚明也。其二，其不易為風所滅。電石燈多為鉛皮及銅皮所製。分上下二層，上層置水，下層置電石。中有活門，可控水之流量。噴口之處，亦有活門，以控火焰之大小。復有鋁製之燈罩於燈頭，以聚光增亮。電燈昔時未有普遍之時，民咸用電石燈，尤礦工為甚。蓋電石燈可以探知氧氣之多少也。若氧氣少，則燈滅。後，電燈普及，電石燈遂無人問津。
分類:實驗儀器
跨太平洋計政合縱之約

汶、智、紐、星、澳、馬、秘、越、美九國交，爲**跨太平洋計政合縱**，以西曆二〇一〇年告行締**約**。夫約其旨，俾亞太自由生業也。
## 合縱
西曆二〇〇二年，其約始爲醞釀。越三載，汶萊、智利、新西蘭、新加坡四國以五月廿八日約合，又與澳、馬、秘、越、美五邦相商。美國既與，而斯盟愈執宇內財布利通有無之要。是謂跨太平洋計政合縱。一〇年十一月，亞太食貨合會諸國主、重臣相會。十四日，會行終。美總統奧巴馬建案，謂夫合縱之約，將以翌年峰會張其綱。當會九國壹與之。方其時，美國亦屢洽東南亞之盟諸邦。自一三年三月會商其約，八月乃止。一六年二月四日，合縱諸國調印定約。在盟者，前文九國及墨、加、日。次年一月廿三日，美國背盟。

## 評議
[200px|縮圖|右|[二〇一五年|一五年，美京民蜂起示威，反夫合縱之約]]
赤松健以合約約束於版權，憂而曰：「夫約若定，則再創作者，或爲不法矣。」赤松氏，東島漫畫家也。一二年五月，法學者三十人連署而貶責曰：「偏頗矣，封閉矣，合約之商議也。」懷登榮，美議事閣官。懷登氏指曰：「國會議員不知其詳者也多矣。富商大賈反受延請，與熟計議。」

## 引據
利比里亞

**利比里亞**，或譯曰**賴比瑞亞**。居西非。西南鄰大西洋，西北界獅子山，北面幾內亞，東臨象牙海岸。國有土一十一萬千三百九方公里，口三百九十萬餘。都蒙羅維亞。
篆刻

刻篆書於石、是云**篆刻**。
篆書有小篆、大篆、金文、甲骨等。
差違所筆記時代也。
不可刻異時代篆書。譬如刻金文與小篆。
材石、木、金属。
凡使用石。壽山、青田、巴林等。
此中國之産。又産地浙江省、
福建省。
巴林所産内蒙古自治區
古來、篆刻用金。故可鋳造、唯所有王公官吏。
明朝時、或發見軟石。称『圖書石』。青田石之類也。今不出。
元以前、印泥以朱與水。朱以水滲、不可使細密印。
明時、某者発明新印泥。其以油、故可細密印。

以普及世間、文人愛好之。篆刻流行、出流派甚多。
清時、出登派、浙派。
又壽山石有『田黄』。
此稀、歴代皇帝愛好之。今時、此不可出。時在収輯之者。
## 著名者
呉昌碩、趙之謙、
何震、丁敬等。
## 素材
篆刻者，主以石材爲之。又或用金屬、竹、骨、牙、角等。
荒勝文策

**荒勝文策**以明治二十三年生，昭和四十九年歿。日本兵庫縣姫路市人。長於高能物理學。

嘗遊於東京，畢其業於東京高等師範學校，後就京都帝國大學，而爲物理學博士。

西曆一九二八年，往臺北帝國大學，任物理學講座教授，此校物理教授之始也。率眾建直線粒子加速器，然後行之。亞洲人之爲撞擊原子核也，權輿維斯。三六年，就京都帝國大學。湯川秀樹聞其名，如校旁聽。湯川氏學於此校，嘗受諾貝爾獎，東島莫先於之。。戰雲既覆，務於官軍，研究核武器，後為京都大學名譽教授。核彈既落，廣島爆灼，而荒勝氏查災情，然後公之。所公之書，其數之精密，俾舉世一驚。

戰後，聯合國軍最高司令官總司令部令拆迴旋加速器設乎京都大學荒勝實驗室者。其後，中華民國政府欲得核子技術，遣教育部次長赴日，訪荒勝氏，望其助之，未竟。

荒勝氏嘗受教於愛因斯坦氏。又與人同設甲南大學，任校長。

七三年，歿於神戶市，年八十三。

## 引據

## 他典
;臺大物理文物廳
* 臺灣大學原子核物理實驗室敘 
* 敘臺灣大學物理文物廳之視像
* 臺灣大學物理文物廳 
;其他學校與科系
* 國立臺灣大學物理學系
* 京都大学物理與天文學系
* 私立甲南大學

分類:明治列傳
分類:兵庫縣列傳
藤原基經

故日本國贈正一位越前昭宣公**藤原基經**。世稱**堀河之大臣**。平安時人也。中納言長良第三子。母贈正一位大夫人乙春也。乙春之妹即光孝帝之母。是故基經幼時，與帝最親。仁和三年十一月二十一日。拜關白。二十六日，拜阿衡。遂起阿衡之事。四年六月二日，復關白。寬平三年，年五十六，薨。在公卿之位二十七年，大臣之位二十年。謚曰昭宣。有子四人。時平、仲平、兼平、忠平。時人以時平、仲平、忠平為列三公，號之三平。女穩子，尚醍醐帝為中宮。復為朱雀、村上帝之外祖。
## 據
*《大鏡》
東德

**東德**者，**德意志民主共和國**也，亦簡曰**民主德國**、**民德** 。一九四五年，德意志第三帝國稱降於同盟國，二戰終，德意志失東普魯士，復讓渡東土予波蘭。其餘暨柏林市，美利堅、英吉利、法蘭西、蘇聯各分治之。一九四八年三月，美、英、法議於倫敦，欲合三方為一德國，蘇聯旋自「盟國管制理事會」退，復謀另立德意志於蘇佔區。

至六月廿日，西方佔區發西德馬克，以代帝國馬克，獨摒蘇聯；愈三日，蘇聯亦發東德馬克以應。六月，蘇聯禁西柏林水、陸二路交通，欲併西柏林，翌年五月方解禁。二十三日，德意志聯邦共和國立，世稱西德。蘇聯讓權予德意志共產黨領袖，遂立民主德國於十月七日，都東柏林，舉奧托·格羅提渥為總理，威廉·皮克為總統。兩德分立終定。初，德國社會民主黨暨德國共產黨已合一，曰德國統一社會黨；至東德立，則掌其政凡四十三年。

一九五二年五月，東德始固兩德邊界，禁民跨越。七月行社會主義，工業歸國有，農事建合作社，以為眾生產，不求利己，復閉塞言路，德民拒其政者甚眾。一九五三年六月十六日，國有建所有三百從工者罷其業，以抗資不抵工；翌日，事聞全國，城民俱出遊以言抗，皆曰撤外軍、開言路、釋政囚。東德警察弗能抗，蘇聯驅戰車至街，民死者五十五。

一九五五年五月，西德入盟於北大西洋公約組織，東德則入盟華沙條約組織，冷戰前沿，遂見於此。自一九五〇年起，凡十餘年，亡西德者竟至二百七十萬，雖固兩德邊界，亦不能止。一九六一年八月十三日，東德復立柏林圍牆，曰反法西斯防衛牆，廣置邊哨，每遇民嘗踰之亡西柏林，輒狙擊之。

統一社會黨立部，曰史塔西，以固其權，箝民言行者日甚；凡學舍所授，悉以馬列主義為綱。初，有產者尚能保其業；至東德行五年計劃，置私業者，不論工、商、農，俱沒入公有制。東德雖居東歐經濟之首，唯官府每濟物以錢，以抑物價，俱弗能應民所求，尤以食貨、華物者為甚。東德輒通商於西方，以保供給，國債日颷。至東德末年，昂納克掌政，復拒師從蘇聯戈爾巴喬夫行改革事。德民忿懣日加，抗官府事發不已。一九八九年八月，匈牙利行改革；次月，東德民越匈國亡西德者，竟愈一千。統一社會黨雖罷昂納克於十月，唯德民爭民權之舉，概復難制。

十一月九日，東德不復禁東、西民往還。一九九〇年六月十三日，始令除柏林圍牆，十月三日，東德入西德，兩德復歸一統，仍號德意志聯邦共和國。一九九一年三月十五日，美、英、法、蘇四國棄其佔領權。德意志復卓立於天下。

## 另見
* 兩德分立
* 西德
* 兩德統一
西德

**西德**者，**[[德意志聯邦共和國]]**也，亦簡曰**聯邦德國**。一九四五年，德意志第三帝國稱降於同盟國，二戰終，德意志失東普魯士，復讓渡東土予波蘭。其餘暨柏林市，美利堅、英吉利、法蘭西、蘇聯各分治之。一九四八年三月，美、英、法議於倫敦，欲合三方為一德國；法蘭西初弗從，美利堅許其以產煤、鋼之地薩爾，置為保護領，終允復建德人之國。蘇聯聞之，旋自「盟國管制理事會」退，復謀別立德意志於蘇佔區。

至六月廿日，西方佔區發西德馬克，以代帝國馬克，獨摒蘇聯；愈三日，蘇聯亦發東德馬克以應，兩德分立遂成定局。六月廿四日，蘇聯禁西柏林水、陸二路交通，欲併西柏林。西方諸國聞之，大遣飛機空運西柏林，復反禁鋼、焦煤、電力予德東。一九四九年五月十二日，蘇聯解禁；二十三日，德意志聯邦共和國立，世稱西德，都波恩，仍領柏林市西。東德意志亦立德意志民主共和國於十月七日，又曰東德，都東柏林。

一九五二年，東德固兩德邊界，禁民跨越。一九五五年五月，西德入盟於北大西洋公約組織，東德則入盟華沙條約組織，冷戰前沿，遂見於此。一九六一年八月十三日，東德立柏林圍牆，曰反法西斯防衛牆，廣置哨所，每遇德民嘗踰之亡西柏林，輒狙擊之。

初，德意志二戰新敗，百物凋敝。美利堅以馬歇爾計劃，助西歐羅巴振工肆，以抗蘇聯、東歐聲勢。一九五一年，法蘭西、聯邦德國暨西歐羅巴四國立約，法、德界首之煤、鋼資材，悉歸各國共管，關稅自免。法、德百年所爭之最者，煤、鋼也；既約共用，兩國卒相與歡。一九五七年，法蘭西終允薩爾保護領歸西德，置為薩爾州。翌年，煤鋼共同體六國復組歐洲經濟共同體、歐洲原子能共同體，為歐洲聯盟之先聲。

聯邦德國既得美援，復以國策謀劃，雖官府擁工肆，唯必從市場經濟之法；又授民以權，以福利濟民所急，遂拒一黨專政復見於西德。德意志本彊於科技，西府更領各部互協，配以實利襄助企業，以精管事、求創新。教育之事，尤重專職、工學；至一九七〇年，大學肄業者達四十一萬，佔口千中逾六，竟增三十萬餘。西德因內、外之助，終中興於歐羅巴，尤在東德之右，且立於七大工業國之林。時人異之，歎曰萊茵河奇蹟。

一九八九年十一月九日，東德不復禁東、西民往還。一九九〇年六月十三日，始令除柏林圍牆，十月三日，東德入西德，兩德復歸一統，仍號德意志聯邦共和國。一九九一年三月十五日，美、英、法、蘇四國棄其佔領權。德意志復卓立於天下。

## 兼查
* 兩德分立
* 東德
* 兩德統一
分類:德國史
藤原實賴

故日本國太政大臣贈正一位尾張清慎公**藤原實賴**。小字**牛養**。世稱**小野宮大臣**。平安時人也。信濃貞信公藤原忠平之長子也。母順子，宇多帝之皇女。實賴博學有識，尤精和歌之道。妻，藤原時平之女，即其從妹也。有子敦敏、賴忠、齊敏。實賴列朝班者二十七年。位極太政大臣、攝政、關白。薨。謚曰清慎。
## 據
*《大鏡》
藤原賴忠

故日本國太政大臣贈正一位駿河廉義公**藤原賴忠**。小野宮大臣之第二子也。母藤原氏。賴忠叔祖時平之女也。以其家在京之三條以北，西洞院以東。世人呼曰**三條殿**。貞元二年十月十一日，拜關白。為藤氏長者。三年冬十月二日，授太政大臣。永祚三年六月二十六日薨。年六十六。追封駿河國公，謚曰廉義。子公任。大納言。賴任。右中辨。從弟兼家嗣長者。
## 據
*《大鏡》
語源學

**語源學**，一名**詞源學**，所以明究文句之所由來，貫其沿革。學人以數語參酌，玩其字彙之往來、生滅、異變，研聲類，訂枝理，以為譜系。是故詞源明，則流韻乃彰、古音乃正。十八稘，泰西海通，有威廉瓊斯者，東學家也，梵、希、拉、德諸語無不能。嗣，之東印度公司，掌法務，搜討泰東載籍，見稱名相近，悟其同源，乃為之祖，曰印歐語。十九稘，德人保樸改良之。
藤原兼家

故日本國從一位太政大臣**藤原兼家**。平安時人也。右大臣藤原師輔第三子。世稱**東三條大臣**。在公卿之位二十年，大臣之位十二年，攝政之位五年，太政大臣二年。兼家初與兄兼通不睦，屢見貶抑。兼通既薨，從兄賴忠嗣之。兼家失意甚，進歌於圓融帝以詠其志。天元元年，拜右大臣。蓋由賴忠之惠也。時兼家欲以己女為中宮，不得。女詮子生懷仁王。兼家為王之外祖。圓融帝禪，諭兼家曰:朕在位十六年，思讓位東宮。此後欲以懷仁為東宮。花山帝繼位，遂以懷仁為東宮。寬和中，花山帝自剃髮，遂以懷仁為天皇，兼家以帝之外祖，因得勢。是為寬和之變。寬和二年六月二十四，攝政，嗣藤氏長者。七月二十日，辭右大臣。晉從一位。時兼家之上尚有太政大臣賴忠，左大臣源雅信。兼家由是不能極官。賴忠薨，拜太政大臣。永祚二年，拜關白。旋剃髮，號如實。薨，年六十二。

兼家子五人，道隆、道綱、道兼、道義、道長也。道兼、道隆、道長先後為關白。時人比之先世昭宣公基經之三平，呼曰三道。一門極盡榮華。
## 據
*《大鏡》及它典
二條齊敬

故日本國從一位左大臣**二條齊敬**。江戶時人也。日本國攝政，關白。以人臣位極攝政關白者，至齊敬而止。左大臣二條齊信第二子。系出藤原北家九條流。母水戶德川氏。元服，拜將軍德川家齊之一諱。名曰齊敬。天保二年，累遷權大納言。安政六年七月，拜內大臣。文久二年，晉右大臣。時外夷方盛，長州、京中持尊攘者眾。齊敬與近衛忠熙、朝彥王謀，與薩州島津氏、會津松平氏合，流尊攘公卿七人。是歲十二月，以功晉左大臣。旋拜關白，二十三日，宣下，嗣藤氏長者。慶應三年，孝明帝崩，子睦仁嗣，是為明治帝。帝欲王政復古，齊敬由是失勢。是歲十二月九日，廢攝政、關白。改元明治。齊敬遂不預朝政。明治十一年薨。年六十三。養子基弘嗣。
## 據
*《公卿補任》
*野島壽三郎《公卿人名大事典》
名詞

**名詞**，詞類也。又名**名字**、**名物字**、**實句**，古謂之**舉**。蓋所以名物指事，若「人」、「木」、「愛」、「能」、「福祉」之屬皆是也。

二分之，有專名，有常名。常名有五，曰獨名、群名、複名、物名、玄名。或可數，或不可數，固有單數、雙數、眾數。至於殊方之語，名字往往因數而易其體。如英語，一木曰tree，眾木曰trees是也。
動詞

**動詞**，詞類也，又名**名動字**、**云謂字**、**業句**。言動作動態也。有實動、系動、助動、情動。或則外動而及物，或則內動而不及。於不同語系中，別有昔時、方今、未來之變，或因轉注而換其尾聲者。語態則有施受之別。
鷹司政通

故日本國從一位太政大臣**鷹司政通**。系出藤原北家近衛流。關白鷹司輔平子也。母德島藩主蜂須賀重喜女儀子。寬政八年冬十一月八日，政通年八歲，聽內院童升殿。十六日，元服。敘正五位下。同日還升聽禁色。十二月二十二日，拜左近衛權少將。九年正月四日，晉從四位上。三月一日，轉左近衛權中將。寬政九年冬十二月十日，晉從三位。文政六年，拜關白，宣下。嗣藤氏長者。天保十三年，累遷太政大臣。安政三年，授太閣號。安政六年四月二十七日，剃髮。明治元年十月十六日，薨。子輔熙嗣。子幸經，嗣九條家。政通在關白位三十餘載。廟堂之上，權勢莫比。
## 據
*《公卿補任》
形容詞

**形容詞**，詞類之一，又名**定字**、**區別字**、**德句**，言一物、一行之性態品質者也。
華北

**[[中國|華]]北**，天地所閉藏之域也。地高，風寒凜冽。先民陵居。今口也眾。

## 農
糧豐。亦盛產棉油。然水之乏也日益。農耕受之掣肘。

## 礦
華北富於煤鐵。金、鉬、鋁土云者，亦有之。惟水日益而乏。故實業之發揚，斯掣之肘。

## 醫
華北天寒，朔氣也盛。古人陵居，樂野處而乳食，臟寒生滿病，其治宜灸焫。是故灸焫肇焉。

## 據

分類:中華地方志
佛教變故

**佛教變故**者，蓋由南越吳廷琰崇奉他教，毀斥釋迦所起。初，廷琰虔信羅馬公教，禁懸佛幟。一九六三年夏五月八日，佛陀誕辰之日也，諸善男女九人抗命不從。為兵士所害。事聞於民間，民怒。繼起者不絕。六月十一日，釋廣德上人自焚於通衢。觀者甚眾，民哭之。軍警欲止之，為眾僧所沮。警、民目之巋然，皆伏地叩首。是夕，柴棍民目佛真於天，皆泣涕。美利堅記者大衛·哈伯斯坦會在彼處，乃攝其影，公之於眾。世論嘩然。廷琰礙於此，勉為改革，然多無實效。廷琰弟廷瑈命兵士索廣德之心於舍利寺，復殺善男女數人。是歲冬十一月，武弁楊文明、陳文敦、尊室定等謀，殺廷琰、廷瑈。事乃息。
李安社

**朝鮮穆祖**，諱**安社**，本貫全州，朝鮮太祖李成桂之高祖父也。其先出新羅司空諱翰，世居全州。

## 生平
穆祖少時，性豪放，勇略過人。年二十餘，因官妓事忤山城別監。州官與按廉謀發兵圖之，穆祖聞變，遂徙居江陵道三陟縣，民願從者百七十餘家。嘗造船十五艘以備倭。既而元兵侵諸郡，穆祖保頭陀山城避亂。適前日忤隙之別監新除按廉使將至，穆祖恐禍及，復挈家浮海，徙東北面宜州止焉，民一百七十餘戶亦從之。由是東北之民多歸心。高麗乃拜穆祖為宜州兵馬使，鎮高原以禦元兵。

時雙城以北屬元開元路。元將散吉來屯雙城，謀取鐵嶺以北，屢遣人請穆祖降。穆祖不得已，率金甫奴等一千餘戶降元。散吉大喜，厚禮款待，臨罷，親以玉杯納穆祖懷中，誓曰：「自後無相忘也。」穆祖乃以族女妻散吉。遂轉徙開元路南京之斡東。元帝嘉之，立斡東千戶所，賜金牌，授南京等處五千戶所首千戶、兼達魯花赤。

元至元十一年十二月，薨。初葬於孔州城南五里，後遷葬於咸興府義興部韃靼洞，即德陵。及太祖開國，追上廟號曰**穆祖**，諡曰**仁文聖穆大王**。

## 世系
按《朝鮮太祖實錄》總序，其世系如下：
* 始祖：李翰，仕新羅，官拜司空。
* 二世：李自延，翰之子，官拜侍中。
* 三世：李天祥，自延之子，官拜僕射。
* 四世：李光禧，天祥之子，官拜阿干。
* 五世：李立全，光禧之子，官拜司徒、三重大匡。
* 六世：李兢休，立全之子。
* 七世：李廉順，兢休之子。
* 八世：李承朔，廉順之子。
* 九世：李充慶，承朔之子。
* 十世：李景英，充慶之子。
* 十一世：李忠敏，景英之子。
* 十二世：李華，忠敏之子。
* 十三世：李珍有，華之子。
* 十四世：李宮進，珍有之子。
* 十五世：李勇夫，宮進之子，官拜大將軍。
* 十六世：李隣，勇夫之子，官拜內侍執奏。
* 十七世：李陽茂，隣之子，官拜將軍。
* 十八世：李安社，陽茂之子，即**朝鮮穆祖**。

## 家屬
* 后：孝恭王后李氏（千牛衛長史李公肅之女）
** 長子：安川大君 於仙
** 次子：安原大君 珍
** 三子：安豐大君 精
** 四子：朝鮮翼祖 行里
** 五子：安昌大君 梅拂
** 六子：安興大君 球壽

## 據


分類:元列傳
分類:高麗列傳
布庫里雍順

**布庫里雍順**，**[[愛新覺羅氏]]**，一作**布庫哩雍順**、**布庫里英順**，皆滿語之音譯也。滿洲之始祖也。

某日碧空如洗，忽如飛雲三朵，落於布爾瑚里湖畔也。雲中三女就地，皆貌美。長曰恩固倫，次曰正固倫，次曰佛庫倫，三女以湖水清澈，又無他人，遂去衣解帶，入湖沐之。忽有神鵲至，口銜朱果，神鵲落朱果於佛庫倫之衣裙，而自飛矣。

浴罷，三女疲，遂上岸著衣。佛庫倫見衣裙有朱果，心遂愛之，又感腹中饑，遂欲食。然方觸唇未進，而果自入其腹。佛庫倫竟孕，後生一男。男生而能言，體貌奇偉。母曰：「汝姓愛新覺羅」。名之曰布庫里雍順。置子於舴艋，淩空自飛去。

男聽母言，緣松阿裡烏拉而下，至三姓之地，登陸。折柳枝建屋而居。時鄂謨輝三姓欲爭酋長，仇殺不休。一人至江干汲水，見男，以其相貌奇特，甚驚，乃急歸，語諸人曰：「汝等毋爭，今上蒼降天人，汝等隨某觀之。」眾人隨其往，乃問男所自。男莊重而言：「我乃天女所生，此行惟平汝等之亂而已。我名曰愛新覺羅·布庫里雍順。」眾聽之，皆謂此天生之聖人。共舉之歸，柬選好女，命與男成婚。復舉男為一國之主。其國曰滿洲，建州，乃南朝之誤也。

妻百里女。
## 引據
*《清實錄》
*《清史稿·本紀一》
周靜帝

**周靜皇帝**，姓宇文，諱**闡**，一名**衍**，周宣帝長子。

大象元年，宣帝傳位於靜帝，次年，宣帝崩。大定二年，楊堅篡位，廢靜帝為介公，北周國亡。尋遇弑，年九歲，諡靜，宇文泰子孫皆為楊堅所害。靜帝在位二年，葬恭陵。

## 據
*《周書》
*《北史》
周太祖

**周太祖**可為：
*周孝閔皇帝宇文覺之父**太祖文皇帝[[宇文泰]]**；
*周聖神皇帝武曌之父**太祖無上孝明高皇帝[[武士彠]]**；
*周**[[後周太祖|太祖聖神恭肅文武孝皇帝]]郭威**；
*周**[[吳三桂|太祖開天達道同仁極運通文神武高皇帝]]吳三桂**。
晉高祖

**晉高祖**可為：
*晉世祖武皇帝司馬炎之祖父**高祖宣皇帝[[司馬懿]]**；
*晉**[[後晉高祖|高祖聖文章武明德孝皇帝]]石敬瑭**。
裴衍

**裴衍**（生年不詳 - 五二七年），表字文舒，本貫河東郡聞喜縣，魏晉南北朝時代之官僚、軍人也。

## 歷
學識優於諸兄，才行亦過之。事親以孝聞，兼有將略，廣為人知也。原仕南朝齊東昏侯蕭寶卷，任陰平郡太守。

景明二年，始得歸順北魏，授通直郎。

子：裴嵩，襲父爵、東魏武定年間，任河内郡太守。北齊受禪，爵例降。

## 家族
*父：裴叔寶
*母：裴植之母，乃夏侯道遷之姊也，性甚剛峻，於諸子皆如嚴君。長成之後，非衣㡊不見，小有罪過，必束帶伏閣，經五三日乃引見之，督以嚴訓。

*兄長：裴植、裴颺、裴烱、裴瑜、裴粲

## 據
* 『魏書』卷71 列傳第59
* 『北史』卷45 列傳第33
王峻 (北朝)

**王峻，**字巒嵩，靈丘郡人也，東魏至北齊之將軍。

明悟有幹略。高歡以為相府墨曹參軍，坐事去官。久之，齊文宣帝為儀同開府，引為城局參軍。累遷恒州大中正、世宗相府外兵參軍。隨諸軍平淮陰，賜爵北平縣男。除營州刺史。營州地接邊城，賊數為民患。峻至州，遠設斥候，廣置疑兵，每有賊發，常出其不意要擊之，賊不敢發，合境獲安。先是刺史陸士茂詐殺室韋八百餘人，因此朝貢遂絕。

至是，王峻分命將士，要其行路，室韋果至，大破之，虜其首帥而還。因厚加恩禮，放遣之。室韋遂獻誠款，朝貢不絕，峻有力焉。

初，茹茹主庵羅辰率其餘黨東徙，王峻度其必來，預為之備。未幾，庵羅辰到，頓軍城西。王峻乃設奇伏大破之，獲其名王郁久閭豆拔提等數十人，送於京師。庵羅辰於此遁走。帝甚嘉之。遷秘書監。

北齊廢帝卽位，除洛州刺史、河陽道行臺左丞。皇建中，詔於洛州西界掘長塹三百裏，置城戍以防間諜。河清元年，徵拜祠部尚書。詔詣晉陽檢校兵馬，俄而還鄴，轉太僕卿。及車駕巡幸，常與吏部尚書尉瑾輔皇太子、諸親王同知後事。仍賜食梁郡幹，遷侍中，除都官尚書。及周師寇逼，詔峻以本官與東安王婁叡、武興王普等自鄴率衆赴河陽禦之。車駕幸洛陽，以懸瓠為周人所據，復詔峻為南道行臺，與婁叡率軍南討。未至，周師棄城走，仍使慰輯永、郢二州。四年春，還京師。坐違格私度禁物並盜截軍糧，有司依格處斬，家口配沒。特詔決鞭一百，除名配甲坊，蠲其家口。會赦免，停廢私門。

天統二年，授驃騎大將軍、儀同三司，尋加開府。

武平初，除侍中。

五七三年卒，贈司空公。

## 據
* 『北齊書』卷25 列傳第17 
* 『北史』卷55 列傳第43
賀拔允

**賀抜允**（四八七年 - 五三四年），表字可泥，鮮卑名阿鞠泥，神武郡尖山縣人也，北魏末之武人也。永熙中，為東魏太尉公，封燕郡王。有一弟**賀拔勝**。

子：賀拔世文、賀拔世樂、賀拔難陀。

## 據
* 『魏書』卷80 列傳第68
* 『北斉書』卷19 列傳第11
* 『周書』卷14 列傳第6
* 『北史』卷49 列傳第37
中華蘇維埃共和國

**中華蘇維埃共和國**，中國共產黨所肇建也。西元一九三一年，初建都於江西瑞金。共黨建政，實發軔於茲；而後之人民共和國，亦即濫觴於斯焉。

## 發端
初，民國十六年，共產黨起事於南昌，不克。二十年冬十一月，據江西瑞金建政，號曰「中華蘇維埃共和國」。公元一九三四年秋十月，國軍圍剿，次當第五，而大為所困，力屈，乃棄瑞金西走。轉戰萬里，播遷陝北，世謂之長征。 及至延安，猶樹故旗。

## 首領

其國設中央執行委員會，權力之所出也；置人民委員會，掌行政；設中央革命軍事委員會，統率軍隊。其首領更迭如下：

* **中央執行委員會主席**
** 毛澤東（一九三一年十一月二十七日－一九三七年九月六日）
** 項英（副主席，一九三一年十一月二十七日－一九三七年九月六日）
** 張國燾（副主席，一九三一年十一月二十七日－一九三七年九月六日）

* **人民委員會主席**
** 毛澤東（一九三一年十一月二十七日－一九三四年二月三日）
** 張聞天（一九三四年二月三日－一九三四年十月十日）

* **中央革命軍事委員會主席**
** 朱德（一九三一年十一月二十五日－一九三六年十二月七日）
** 毛澤東（一九三六年十二月七日－一九三七年八月二十二日）

## 終止
民國二十五年十二月，張學良、楊虎城劫國民政府軍事委員長蔣中正於西安，欲聯共抗日，史稱西安事變。二十六年，日軍大舉寇華，國共乃捐棄前嫌，合力禦侮。秋九月，其西北辦事處易幟，改名「中華民國陝甘寧邊區政府」，蘇維埃舊制實已廢止。越數日，國民政府佈《中共中央為公佈國共合作宣言》，其政權乃告終結。舊部悉受改編，為國民革命軍第八路軍及新編第四軍，隸國民政府麾下，以抗日寇。

## 兼查
*中華人民共和國
*中國共產黨
*中華共和國
*中華民國
分類:中華民國紀事
梁太祖

**梁太祖**可為：
*梁高祖武皇帝蕭衍之父**太祖文皇帝[[蕭順之]]**；
*梁**[[後梁太祖|太祖神武元聖孝皇帝]]朱晃**。
時雨亭文庫

**時雨亭文庫**。藤原北家御子左流冷泉家之文庫也。在今京都府上京區今出川通鳥丸東入玄武町五九九番地。今藏日本國國寶五件，重要文化財四十七件。其本為冷泉家私第。其家世業歌道。昭和五十六年春四月，立財團法人冷泉家時雨亭文庫。以保古來之文化。平成二十三年春四月，改公益財團法人冷泉家時雨亭文庫。今理事冷泉為人。
曹芳

**曹芳**，字**蘭卿**，曹彰孫，曹楷子也，魏烈祖明皇帝養子。太和六年生，青龍中，封齊王。明帝崩，即帝位，司馬懿誅曹爽，握權柄。曹芳在位十五年，司馬師廢帝為齊王，遷之河內。晉受魏禪，封齊王為邵陵縣公。泰始十年薨，諡厲。

## 據
*《三國志》
高貴鄉公

**曹髦**，字彥士，魏文帝孫，曹霖子也。正始中封郯縣高貴鄉公，齊王芳廢，司馬師率公卿迎立之。幸太學，與諸儒論書、易、禮，諸儒莫能及。甘露中黃龍見寧陵井中，以為不祥，作潛龍詩以自諷，司馬昭見而惡之。立七年，景元元年夏四月，天子既以司馬氏將行篡奪，情不能安，召侍中王沈、散騎常侍王業、尚書王經，出懷中黃素詔示之，戒嚴俟旦。沈、業馳告於昭，昭召護軍賈充等為之備。天子知事泄，帥左右攻相府，稱有所討，敢有動者族誅。相府兵將止不敢戰，賈充叱諸將曰：「公畜養汝輩，正為今日耳！今日之事，無所問也！」太子舍人成濟抽戈犯蹕，刺之，刃出於背，天子崩于車中。

## 據
*《三國志》
魏元帝

**魏元皇帝奐**，魏武帝孫，魏燕王宇子也。甘露中封安次縣常道鄉公，高貴鄉公被弑，司馬昭率公卿迎立之。在位六年，政歸司馬昭、司馬炎父子。司馬炎篡位，以晉代魏，廢帝為陳留王。晉惠帝太安元年，卒於鄴城，諡元。

## 據
*《三國志》
堂上家

**堂上家**，日本公卿之流品也。謂之曰家格。許升清涼殿南廂殿上間。故曰堂上家，為門弟之高者。其家人可晉為公卿。至江戶末凡百三十七家。窮其本末，復有攝家、清華家、大臣家、羽林家、名家、半家之分。羽林家以下，謂之平堂上。天正中，殿上六十四家，謂之舊家。以降新晉者為之新家。明治十七年授爵，平堂上中多出大納言者授伯爵，否則子爵。攝家皆公爵。堂上家多藤氏。復有源氏、平氏、清原氏、菅原氏、阿倍氏、卜部氏、丹波氏、大江氏。
地下家

**地下家**，日本公家之流品也。謂之家格。不許升內裏清涼殿南廂。故謂之地下家。屬門第之劣者。其家人多任下官，即唐律令所謂主典也。江戶時計四百六十餘家。明治維新後，為士族。其家世襲官職、家業。以職司不同，有外記、辨官、藏人之分。其它若檢非違使、近衛府、陰陽寮、內膳司、北面武士等，皆從地下家人中敘任。堂上家之勢者有家司。亦由地下家人任之。謂之某家諸大夫。佛寺之地下家曰坊官。
## 所司
*六位藏人
*少納言局
*辨官
*檢非違使
*近衛府
*大膳職・大炊寮・掃部寮・内賢・主鈴・左馬寮・右馬寮・兵庫寮・賛者・使部
*中務省內舍人
*内匠寮史生・大藏省・木工寮・主殿寮・及其他
*樂人
*堂上家諸大夫
*寺院坊官
周武帝

**周高祖武皇帝**，姓宇文，諱**邕**，宇文泰第四子，字**禰羅突**。

周世宗明皇帝遺詔立之。建德元年，誅宇文護，始親政。禁佛道二教，悉毀經像淫祠。乘北齊政衰，滅之，一統北方。在位十八年崩，廟號高祖，諡武。

## 據
*《周書》
*《北史》
周孝閔帝

**周孝閔皇帝**，姓宇文，諱**覺**，宇文泰第三子，字**陀羅尼**。

宇文泰卒，西魏宇文護以魏恭皇帝幼弱，欲早使正位以定人心，以恭帝詔，禪位於宇文覺，西魏國亡。覺自稱天王，不稱帝。護廢覺為略陽公，尋弒之。孝閔帝在位一年，周武帝殺宇文護，諡宇文覺為孝閔。

## 據
*《周書》
*《北史》
周明帝

**周世宗明皇帝**，姓宇文，諱**毓**，宇文泰長子，字**統萬突**。

宇文護廢周孝閔皇帝，迎帝立之。明帝三年以稱王不足以威天下，始稱皇帝，建年號武成。帝明敏有識量，宇文護憚之，遂進毒弒明帝。在位三年，廟號世宗，諡明。

## 據
*《周書》
*《北史》
周宣帝

**周宣皇帝**，姓宇文，諱**赟**，周武帝長子，字**乾伯**。

為太子時，常為武帝所捶撲，既即位，逞奢慾，捫其杖痕大罵武帝，死晚矣。閱視宮人，偪而幸之。在位一年，傳位於太子，自稱**天元皇帝**，改元大象，立天元皇后五人，次年崩，諡宣。

## 據
*《周書》
*《北史》
陽明文庫

**陽明文庫**。藤原北家嫡流近衛家之文庫也。藤氏諸分家，以近衛為最盛。所藏文書尺牘，典籍工巧皆在此庫也。今在京都市西北，近嵯峨野，仁和寺邊宇多野。有書庫二棟，事務所一棟。更有藏室百二十餘坪。所藏國寶凡八件，重要文化財六十件。并歷代藤氏關白記。中尤以藤原道長《御堂關白記》為貴。蓋道長自筆也。及今千年矣。近衛家家司所記，亦在庫中。

## 據
*《陽明文庫之沿革》
易熹

**易熹**，初名廷熹，字季復，號魏齋，清末民初文人，多才多藝，擅詩文、書畫、篆刻、音樂。後改**孺**，字**大<span>厂</span>**，號**韋齋**，別號**侍公**、**屯老**、**念翁**、**不玄**。

卒於上海，年六十九。

## 著
* 『孺齋印存』
* 『玦亭印譜』
* 『雙清池館集』
* 『大厂詞稿』
* 『大厂畫集』
* 『韋齋曲譜』
* 『集宋詞帖』
* 『楊花新聲』
* 『識字辭典』
* 『壽樓春課』

## 據
* 銭君匋・葉潞淵『篆刻の歴史と鑑賞』高畑常信訳 秋山書店＜秋山叢書＞，昭和五十七年。
* 銭君匋共著『印と印人』北川博邦・蓑毛政雄・佐野栄輝共訳 二玄社＜藝林叢書＞選訳Ⅰ，一九八二年。
蓋天說

**蓋天說**，言天之一家也。

據《周髀》家言，天似蓋笠，地法覆槃，天地各中高外下。北極之下為天地之中，其地最高，而滂沲四隤，三光隱映，以為晝夜。天中高於外衡冬至日之所在六萬里，北極下地高於外衡下地亦六萬里，外衡高於北極下地二萬里。天地隆高相從，日去地恆八萬里。日麗天而平轉，分冬夏之間日所行道為七衡六間。每衡周徑裏數，各依算術，用句股重差推晷影極遊，以為遠近之數，皆得於表股者也。

又《周髀》云：「天圓如張蓋，地方如棋局。天旁轉如推磨而左行，日月右行，隨天左轉，故日月實東行，而天牽之以西沒。譬之於蟻行磨石之上，磨左旋而蟻右去，磨疾而蟻遲，故不得不隨磨以左回焉。天形南高而北下，日出高，故見；日入下，故不見。天之居如倚蓋，故極在人北，是其證也。極在天之中，而今在人北，所以知天之形如倚蓋也。日朝出陽中，暮入陰中，陰氣暗冥，故沒不見也。夏時陽氣多，陰氣少，陽氣光明，與日同輝，故日出即見，無蔽之者，故夏日長也。冬天陰氣多，陽氣少，陰氣暗冥，掩日之光，雖出猶隱不見，故冬日短也。」

漢靈帝時，蔡邕于朔方上書，言「宣夜之學，絕無師法。《周髀》術數具存，考驗天狀，多所違失。惟渾天近得其情。」邕所謂《周髀》者，蓋天之說也。
## 據
*《晉書·天文志》
殷穆

**殷穆**，晉陳郡長平人也。以和謹致稱，歷顯官，自五兵尚書為高祖相國左長史。及高祖受禪，轉散騎常侍，國子祭酒，復為五兵尚書，吳郡太守。太祖即位，為金紫光祿大夫，領竟陵王師，遷護軍，又遷特進、右光祿大夫，領始興王師。元嘉十五年卒官，時年六十，諡曰**元子**。

## 子
* 殷淳
* 殷沖
* 殷淡

## 據
虞丘進

**虞丘進**字**豫之**，晉東海郯人也。少時隨謝玄討苻堅，有功，封關內侯。隆安中，從劉裕征孫恩，戍句章城，被圍數十日，無日不戰，身被數創。至餘姚呵浦，破賊張驃，追至海鹽故治及婁縣。於蒲濤口與孫恩水戰，又被重創。追恩至鬱洲，又至石鹿頭，還海鹽大柱，頻戰有功。元興元年，又從裕東征臨海，於石步固與盧循相守二十餘日。二年，又從裕至東陽，破徐道覆。其年，又至臨松穴破賊，追至永嘉千江，又至安固，累戰皆有功。

三年，從平京城，定京邑，除燕國內史。義熙二年，除龍驤將軍，封龍川縣五等侯。從裕伐廣固，於臨朐破賊。盧循逼京邑，孟昶、諸葛長民等建議奉天子過江，進廷議不可，面折昶等，裕甚嘉之。獻計伐樹，樹柵石頭。除鄱陽太守，將軍如故。統馬步十八隊，於東道出鄱陽，至五畝嶠。循遣將英紏為上饒令，千餘人守故城，進攻破之。循又遣童敏之為鄱陽太守，據郡，進從餘干步道趣鄱陽，敏之退走，追破之，斬首數百。復隨劉藩至始興，討斬徐道覆。

八年，除寧蠻護軍、尋陽太守，領文武二千從征劉毅。事平，補太尉行參軍，尋加振威將軍。九年，以前後功封望蔡縣男，食邑五百戶，加龍驤將軍。討司馬休之，又有戰功。軍還，除輔國將軍、山陽太守。宋臺令書除秦郡太守，督陳留郡事，將軍如故。元熙二年，宋王令書以為裕第四子義康右將軍司馬。永初二年，遷太子右衛率。明年，卒官，時年六十。追論討司馬休之功，進爵為子，增邑三百戶。

子耕嗣。耕卒，子襲祖嗣。襲祖卒，世寶嗣。齊受禪，國除。

《宋書》言：詩云，「無言不酬，無德不報」。此諸將並起自豎夫，出於皁隸芻牧之下，徒以心一乎主，故能奮其鱗翼。至於推鋒轉戰，百死而不顧一生，蓋由其心一也。遂饗封侯之報，詩人之言信矣。

## 據
*《宋書卷第四十九　列傳第九》

分類:南朝列傳
犬夜叉

《**犬夜叉**》，日本漫畫也。是高橋留美子著。亦有動畫本之者。今亦有續作《完結篇》、《半妖之夜叉姬》耳。
## 人物
### 犬夜叉等
;犬夜叉
:配聲者山口勝平也。
;日暮籬
:配聲者雪野五月也。
;彌勒
:配聲者辻谷耕史也。
:其幼少時聲乃為高橋理恵子・高城元気・斎藤千和賦。
;珊瑚
:配聲者桑島法子也。
;七寶
:配聲者渡辺久美子也。
;雲母
:與珊瑚共行之貓又也。
### 殺生丸等
;殺生丸
:配聲者成田剣也。
:犬夜叉之異母兄。厌犬夜叉。
;玲
:配聲者能登麻美子也。
;邪見
:作為從者侍奉殺生丸。
### 奈洛等
;奈落
;神樂
;神無
;悟心鬼
;獸郎丸
;影郎丸
;赤子
;白童子
;夢幻之白夜
### 他人
;桔梗
:配聲者日高範子也。
:武藏國人，巫女也，性孤峭，姿儀秀雅，少習道術，素有降魔濟世之志。
:及長，通靈異，尤善射，遂任四魂之玉守護職。
;楓
:配聲者京田尚子，桔梗之妹也。
;琥珀
;刀刀齋
:配聲者八奈見乗児也。
;冥加
:配聲者緒方賢一也。
;寶仙鬼
:配聲者大友龍三郎也。

分類:平成漫畫
分類:平成動畫
港鐵

**香港鐵路**（），省曰**港鐵**（），俗曰**地鐵**，鐵路體統，在港首屈一指。凡一百八十八候，經脈九十八候，支線六十八駐，曰輕轍。縱橫貫越，星羅雲佈。修近二百七十公里。鐵路外輒有巴士通，續所未達，亦有城際客運、高鐵，可通內地。有司治之，曰香港鐵路有限公司。

## 史
### 九鐵興立

十九世紀末，港英以貿易頻繁，進議清廷，請築九龍詣廣州之鐵路。光緒二十四年奏准，英方專營，各立其段。英段給一百三十英鎊，光緒三十一年獲許，宣統二年乃通，終於九龍（尖沙咀）。宣統三年末（十月五日），華段通車，終廣州。

民國元年四月一日，沙頭角枝路通車；民國十三年，公路竣工，客遂稀寡，翌年廢之。

### 戰前
一九三零年，中國內戰，遂休。一九三五年，大圍車公廟築候，翌年拆之。

### 二戰
一九三七年八月，火車詣汕頭者通。及抗日戰爭，空襲，華段格限；一九三八年十月，廣州淪陷，又罷。香港陷，而日軍修之，一九四三年復興。

### 戰後

一九四九年十月十四日，解放軍南下廣州，直通車停。華段改往深圳；英段亦易轍羅湖。方是時，和合石支路立，來往粉嶺及和合石墓場；一九五五年九月至六一年八月，鐵路用柴油火車，蒸汽車遂為更。

### 經濟遞興

一九六四年，經濟遞興，擬建地鐵，英究之。一九六七年，有議火車改詣紅磡，並更以電氣雙軌。八年，置新驛，獨鐘樓不遷。又四年，火車詣廣州復通，亦以紅磡為終。一九八二年平安夜，九鐵治從商制。

### 地鐵始立

一九六七年九月，倡建四路，曰觀塘、曰荃灣、曰港島、曰沙田。

觀塘路，發軔上環街市，終馬游塘，乃今上環油塘也；荃灣路，荃灣起而金鐘訖；港島路，堅尼地起，乃今堅尼地城也，訖乎柴灣；沙田路，尖沙咀起，禾寮坑訖，乃今火炭也。

一九七零年，又圖四路，變舊制：一合荃、觀二路，為港九路，遮打起，今曰中環，而旺角終；又荃灣枝路至荃灣西、觀塘枝路至馬游塘。港島路者，總站易名「柴灣中」，乃今柴灣；沙田路者，易名「東九龍路」，改訖林士，乃今上環，終乎鑽石山也。

呈案分九期建之，首四期者，謂**早期系統**也。一九七二年，政府許建早期系統。三年，縮之，是為**修正早期系統**也。一九七九年，地鐵公司立，至一九八零年二月十二日，系統各段通。

### 荃灣路
一九七九年三月，地鐵始建荃灣路。三年，荃灣至荔景通，太子月台啟。七日，餘站遂通，太子大堂出口啟。此後代修正系統越海，自荃灣達中環，系統易觀塘路，改詣油麻地。

### 港島路
一九八零年十二月，准建港島路，二年，地鐵始建之。又三年，通，自金鐘至柴灣，地鐵始以八卡。一九八六年五月廿三日，中環、上環啟。六月，建東隧，一九八九年八月六日，竣，觀塘轍隧延鰂魚涌，十月，藍田驛啟。

### 輕便鐵路
一九八五年，九鐵立輕路於屯門元朗，三年而啟。

### 機場鐵路

一九八九年，倡建新機場於大嶼山，以機場鐵路輔之。機場鐵路者，東涌路、機場急路也。五年，地鐵始建機場鐵路，迨一九九八年六月廿二日，東涌路通，七月六日，急路、機場並啟矣。二零零五年，增博覽館驛。

### 將軍澳路
一九九八年，政府准地鐵建將軍澳路。二零零一年，觀塘路暫延北角，以解鰂魚涌堵塞之況，翌年，將軍澳路成，代觀塘路越海至北角，觀塘路改以調景嶺端。

### 九廣西路
一九九八年，九鐵獲建西路，首期自屯門至南昌也，二零零三年通，並擴輕路為轉接，東涌路亦設南昌驛，助客換乘。英段九鐵者，易九廣東路也。

### 東鐵枝路
二零零四年十月廿四日，改尖東驛為弭端，為尖沙咀枝路也。十二月廿一日，馬鞍山鐵路啟。

### 歸一前

二零零五年，地鐵迪士尼路通，載客往返園市間，同年，博覽館驛啟。二零零六年九月十八日，昂坪三百六十啟，往返東涌昂坪者也。二零零七年八月十五日，落馬洲枝路通，引客至落馬洲驛，加預古洞、洲頭。

### 兩轍歸一
同年十二月二日，兩轍歸一，租九鐵五十年，易港鐵也。九廣鐵路終九十七年，東路、西路、馬路者，易東鐵路、西鐵路、馬鞍山路也。

### 歸一後

二零零九年，將軍澳路康城驛啟，同年，西鐵路南延，東西兩路終紅磡。二零一四、一五年，港島路西延，終堅尼地城。二零一六年，觀塘延路、南港島路通，此後各區，皆有轍可達。二零一八年，高鐵通，接內地大江南北各驛。二零二零年，馬鞍山路通啟德，易名屯馬路一段，翌年，一段通紅磡併西鐵路，全段乃通，亦遷紅磡置新驛。二零二二年，東鐵路越海而通金鐘，棄紅磡舊驛。

## 轍道
今有重轍十路、輕轍十二路、復有城際客運、高鐵通大陸。今有重輕轍凡二百六十六又三公里，輕轍三十六又二公里。有候一百六十七，重路凡九十八候、輕軌六十八軴。處鬧市者，多設乎地下十二至卅米間，處新界者，多處地表、空中。

除上諸路，別有索道名昂坪三百六十，往復東涌昂坪間。

下列轍道十一：
* 東鐵路，色青，始於金鐘，終於羅湖、落馬洲
* 觀塘路，色綠，始於黃埔，終調景嶺
* 荃灣路，色赤，始於中環，終於荃灣
* 港島路，色藍，始堅尼地城，終柴灣
* 東涌路，色橙，始於香港，終於東涌
* 將軍澳路，色紫，始於北角，終於寶琳、亦設支路接康城驛
* 屯馬路，色棕，始於屯門，終烏溪沙
* 迪士尼路，色紅，始於欣澳，終迪士尼
* 南港島路，色翠，始於金鐘，終海怡半島
* 機場駃軌，色碧綠，始於香港，終博覽館

## 轉乘候
下表列各路轉乘之候：

## 連結
* [//www.mtr.com.hk 港鐵公司官棧]
少納言局

**少納言局**。日本國古制。當唐之給事中。律令之判官也。長官少納言。從五位下。與左右辨官局，稱太政官三局。下屬有外記、史生、使部。外記有大外記、少外記。局務實由外記所掌，故又稱外記局。清原氏舟橋家世襲少納言。中原氏押小路家世襲大外記。
趙文淵

**趙文淵**，字德本，南陽宛人也，北魏末至北周之擅書家、官僚。

## 歷
父為趙遐，以醫術為北魏之尚藥典御。
年幼習頃楷書、隷書。年十一，獻書於皇帝。西魏建國，任大丞相府法曹參軍。
文淵之手書，倣鍾繇與王羲之，筆勢可觀。當時西魏之石碑與揭示牌榜，僅趙文淵與冀儁而已。
五四四年（大統十年），追論立義功，封為白石縣男，食邑二百戶。宇文泰批示，命黎景熙與沈遐等依『説文解字』與『字林』刊定六體，成一萬餘言，行於世。

五五四年（恭帝元年）于謹等平江陵後，王褒入關中，西魏之貴族們便從王褒習其書法、文淵之書遂被遺棄。文淵漸恨，形於言色。後自知好尚難返，亦攻習王褒之書，然竟無所成，轉被譏議批判、人謂之學步邯鄲焉。
至於石碑與碑牓，餘人猶莫之逮，王褒亦每推先之（趙文淵）。當時宮殿樓閣之扁額皆出於文淵之手。
遷任縣伯下大夫，加儀同三司の位。北周明帝命至江陵書寫景福寺之碑。後梁蕭詧觀而美之，賞贈甚厚。
五六六年（天和元年），皇帝之政務場合で「露寢」落成完工，趙文淵書寫扁額，以此功績再增食邑二百戶その功績，任為趙興郡太守。趙文淵雖是外派，每逢需題牓之工，輒復追之。後以疾卒。

## 脚注


## 參考資料
* 『周書』巻47 列伝第39
* 『北史』巻82 列伝第70
王引之

**王引之**，字**伯申**，乾隆三十一年生於江蘇省高郵，清之儒者也。父王念孫。

## 歷
乾隆六十年中舉人，嘉慶五年中進士（探花），初任翰林院編修、侍講、禮部尚書。累官工部尚書。道光十四年卒於任，諡**文簡**。熟知爾雅、説文、音樂等聲音訓詁之學。

## 著作
* 『經義述聞』15巻：述說其父之學說
* 『經傳釋詞』10卷
* 『王文簡公文集』4卷

## 據
* 『清史稿』487
* 『国朝先正事略』16
* 『国朝耆献類徴』76
* 『続碑伝集』10
* 劉盻遂『王伯申先生年譜』
後周太祖

**後周太祖**，郭姓，諱威，堯山人也。本常氏子，幼隨母適郭氏，故冒其姓。少賤，黔頸為飛雀，世目為**郭雀兒**。仕後漢為鄴都留守，弒殺隱帝，遂出禦契丹，至澶州自立而還，悉出漢宮中寶玉器碎之。

帝如曲阜，謁孔子祠，拜其墓。左右曰：孔子陪臣也，不當以天子拜之。帝曰：孔子百世帝王之師，敢不敬乎。太祖在位三年崩，廟號太祖，諡曰聖神恭肅文武孝皇帝，葬嵩陵。

## 據
*《舊五代史》
*《新五代史》
*《五代會要》
後晉高祖

**後晉高祖**，石姓，諱敬瑭，出自西夷，非沙陀本宗。臬捩雞（石紹雍）之子也。

為後唐明宗女婿，累功加中書令，鎮太原。清泰中契丹侵唐境，敬瑭屯忻州。唐末帝疑之，敬瑭拒命，求救於契丹。契丹太宗耶律德光冊敬瑭為帝，敬瑭稱德光為父皇帝，割幽薊燕雲十六州賂之。契丹南下，唐末帝自焚死，敬瑭入洛陽即位，國號晉，遷都汴州開封府。在位七年，廟號高祖，諡號**聖文章武明德孝皇帝**，兄子重貴嗣立。

## 據
*《舊五代史》
*《新五代史》
*《五代會要》
後漢隱帝

**後漢隱帝**，劉姓，諱承祐，高祖第二子。

隱帝信用郭允明等人，殺諸大臣史弘肇、楊邠等。樞密使郭威平護國軍節度使李守貞，鎮魏州禦契丹。隱帝殺威全族，威反。郭允明知事不濟，遂弑隱帝而自殺。隱帝在位三年，諡號**隱皇帝**，葬於潁陵。李太后禪讓於郭威，後漢亡。

## 據
*《舊五代史》
*《新五代史》
*《五代會要》
春秋五霸

**春秋五霸**，春秋五彊諸侯王也。五霸之名，眾說紛紜。

《四書章句集注》注云：丁氏曰：夏昆吾，商大彭、豕韋，周齊桓、晉文，謂之五霸。’”《白虎通義》：“五霸者，何謂也？昆吾氏、大彭氏、豕韋氏、齊桓公、晉文公也。

《風俗通義·五霸》曰：《春秋》說齊桓、晉文、秦穆、宋襄、楚莊，是五霸也。《孟子》趙岐注亦以為然也。

《白虎通·號》記：或曰五霸謂齊桓公、晉文公、秦穆公、楚莊王、吳人闔閭也。

《漢書》顏師古注云：五霸謂齊桓、宋襄、晉文、秦穆、吳夫差也。
梁孝王

**梁孝王武**，漢文帝第二子也。嫡出。孝文帝二年，立為代王。四年，遷淮陽。十二年，為梁王。景帝時，帝嘗謂王曰:千秋万岁后传于王。梁王之國，北界泰山，西至高陽，四十餘城，多大縣。王築東苑三百餘里，加築睢陽城七十里。禮制擬天子。招異士，充府庫。珠寶盈，邁京師。王二十九年，入朝，與景帝車同輦。共獵於上林。梁之官屬，出入與漢官同。景帝廢太子，太后欲以王嗣之，爰盎等關於帝，王終不得為太子。遂忌盎等，從其客公孫詭、羊勝之謀遣使殺之。事敗，景帝遣使責之甚急，王懼，出詭、勝以謝之。王俟帝怒解，復入朝，詣太后請罪，帝意乃釋。王三十五年，入朝，歸，六月薨。子買嗣，是為共王。

《西京雜記》云，王作曜華之宮，築兔園。中有靈山異獸，宮觀相連數十里。後世文人以為佳話。有梁苑客、梁苑雪之典故焉。唐謝觀《白賦》曰:曉入梁王之苑雪滿群山，夜等庾亮之樓月明千里。
## 據
*《漢書卷四十七》
*《西京雜記》
*《和漢朗詠集》
黎景熙

**黎景熙** ，字季明，南北朝河間郡鄚縣人也，少以字行於世。

少好讀書，性強記默識，而無應對之能。從祖父習古文字，在此承繼學問。嘗從吏部尚書清河崔玄伯受字義，又從司徒崔浩學楷書、隸書，自是家傳其法。又好天文、玄象，頗知術數。而落魄不事生業。有書千餘卷。雖窮居獨處，不以饑寒易操。有一莫逆之友，范陽盧道源。

## 據
*《周書》巻四十七 列伝第三十九
*《北史》巻八十二 列伝第七十
分類:北朝列傳
于謹

**于謹**，生於北魏末年，而歷北周，軍人也。小名**巨彌**，字**思敬**，本貫河南郡洛陽縣。隴西郡太守、荏平縣伯于提之子。好《孫子兵法》，元天穆評之以「王佐之材」。

## 子女
* 于寔（上柱國、大左輔、燕國公）
* 于翼（上柱國、太尉、任國公）
* 于義（上柱國、潼州總管、建平郡公）
* 于禮（上大將軍、趙州刺史、安平郡公）
* 于智（柱國、涼州總管、大司空、齊國公）
* 于紹（上開府、綏州刺史、華陽郡公）
* 于弼（上儀同、平恩縣公）
* 于蘭（上儀同、襄陽縣公）
* 于曠（上儀同、贈恒州刺史）

## 據
* 《周書》卷一十五 列傳第七
* 《北史》卷二十三 列傳第十一

分類:北朝列傳
潮州市職業技術學校

**潮州市職業技術學校**，在粵潮州。授百業。其民謂之「百花臺」、「楓洋農校」。西元一九五〇年十二月七日立其校。二〇一五年降，許旭文任校長。
一九一一年

宣統三年、明治四十四年。
## 大事
*辛亥革命
## 生
* 二月六日，列根，美國總統
* 六月二日，蕭紅，中國作家
* 七月五日，蓬皮杜，法國總統
* 七月十七日，楊絳，中國作家
* 八月七日，季羨林，中國學者
* 八月二十五日，武元甲，越南人民軍大將
* 九月二十四日，契爾年科，蘇聯共產黨總書記
* 十二月十一日，錢學森，中國格致學家
## 卒
* 三月四日，李蓮英，滿清宦官
* 九月二十日，赫德，英國人，滿清海關總稅務司
* 十一月二十七日，端方，滿清大臣
* 十二月二十二日，趙爾豐，滿清大臣
唐明宗

**唐明宗**，唐代北應州胡人，名邈佶烈，李克用養以為子，賜名嗣源。

唐莊宗被弑，嗣源嗣立。為人純質，寬仁愛民。常夜焚香祝天，愿早生聖人。即位後減罷宮人伶官，廢內藏庫，百姓賴以休息。然屢以非辜誅殺臣下。及病，秦王從榮作亂，伏誅。明宗飲恨而終。廟號明宗，在位八年，葬徽陵。
## 參
*《舊五代史》
*《新五代史》
唐莊宗

**莊宗光聖神閔孝皇帝**諱**存勗**，沙陀部人。其先本姓朱邪，唐賜姓李。父克用，以平黃巢功，封晉王。母貞簡皇后曹氏。唐光啟元年，帝生於晉陽宮。

## 嗣位定難
天祐五年春正月，晉武王薨，帝嗣晉王位于晉陽，年二十四。時梁兵圍潞州，軍中洶洶，訛言四起。監軍張承業排闥請帝墨縗從戎。叔父克寧陰圖禍亂，謀以太原降梁。帝與承業謀，伏甲誅克寧，遂內定大難。

## 三垂建功
天祐五年，梁將李思安圍潞州，梁太祖朱溫自將至澤州。帝料梁以己新喪，必生驕怠，乃簡兵倍道趨上黨。五月朔，大霧晝暝，帝率軍伏三垂崗下。詰旦，直抵夾城，諸道並進，梁軍大潰，遂解潞州之圍，斬獲萬計。梁祖聞敗，歎曰：「生子當如李亞子，克用為不亡矣！至如吾兒，豚犬耳！」初，帝年五歲，從武王校獵三垂崗，武王指帝歎曰：「吾行老矣，此奇兒也！後二十年，其能代我戰於此乎！」至是果符其言。

天祐七年冬，梁將王景仁將兵七萬營柏鄉。八年正月，帝親征，與周德威合兵。德威以輕騎挑戰，梁軍不出。帝進軍距柏鄉五里，梁軍結陣橫亙六七里，戈甲曜日。帝臨陣誓眾，人百其勇。自巳至晡，兩軍力戰，德威麾呼曰：「汴人走矣！」晉軍齊進，李嗣源率親軍夾攻，梁軍大敗，棄甲如山，斬首二萬級。自是聲威大振，用兵河朔，屢破梁軍。

天祐八年，幽州劉守光僭號稱燕。九年正月，帝遣周德威會鎮、定之軍討之。十年十一月，帝親征，拔幽州，擒守光。十一年正月，誅守光父子。十四年，契丹阿保機率眾三十萬圍幽州，守將周德威告急。帝遣李嗣源、李存審、閻寶等將救之，大破契丹。十八年冬，契丹復寇邊，帝親御鐵騎，大破其前鋒於新城。十九年，契丹復寇定州，帝復擊破之於望都，追奔逐北，契丹遂遁。

同光元年夏四月，帝即皇帝位于魏州，國號大唐，改元同光。時梁將王彥章急攻德勝，兵勢甚盛。帝用樞密使郭崇韜計，自鄆州長驅掩襲，直搗汴州。梁主友貞自殺，梁亡。帝入汴，梁百官迎謁，遂定都洛陽。

## 身死國滅
帝既得天下，志意漸驕。自幼好俳優之戲，尤耽音律，自號「李天下」。伶人景進、史彥瓊、郭從謙等用事，干預朝政，將相大臣多畏附之。皇后劉氏專寵，好聚斂，貪貨賂。時軍士乏食，而後宮積財如山。同光三年，天下大旱，流民載道，軍士有鬻兒賣婦者，帝不之省，方與伶人遊獵，蹂躪稼穡。

同年秋九月，命魏王李繼岌、郭崇韜伐蜀。冬十一月，蜀主王衍降，蜀平。四年春正月，崇韜以讒見殺於成都，軍心搖動。趙在禮反於魏州，帝命李嗣源討之。嗣源至魏州，為亂兵所劫，遂與在禮合。帝乃親征，至萬勝鎮，聞嗣源已入汴，軍士離散，乃倉皇西還。過罌子谷，從兵僅餘二千。伶人郭從謙時為指揮使，率所部攻興教門。帝親率宿衛拒戰，擊殺數十百人，尋中流矢，踣于絳霄殿廊下。至午時，帝崩，年四十三。左右皆奔走，伶人善友聚樂器覆帝屍而焚之。李嗣源入洛，得其骨，葬雍陵。

## 註

## 據
 

## 進學

分類:後唐本紀
唐閔帝

**唐閔帝**，唐明宗第五子，諱**從厚**。

從厚即位後，親政節儉。潞王李從珂反叛，應順元年二月攻入洛陽，閔帝出逃，為河東節度使石敬瑭挾回洛陽。從珂廢帝為鄂王，尋以鴆酒弒之於衛州。在位一年，石敬瑭建後晉，諡從厚為閔帝，葬明宗之徽陵。
## 參
*《舊五代史》
*《新五代史》
唐末帝

**唐末帝**，一稱**唐廢帝**，唐明宗養子，本姓**王**，名**從珂**，小字**阿三**，鎮州平山人，母魏氏。

明宗甚愛之，屢立戰功，封潞王。應順元年二月攻入洛陽，鴆殺唐閔帝而立。石敬瑭獻燕雲十六州引契丹南下，大敗唐師，末帝登玄武樓自焚而死。敬瑭建後晉，葬末帝於明宗之徽陵。末帝在位三年，後唐亡。
## 參
*《舊五代史》
*《新五代史》
後唐

**唐**，五代之二也。

太祖武帝李克用，本姓朱邪氏，其先隴右金城人也。始祖拔野，唐貞觀中為墨離軍使，从太宗討高句麗、薛延陀有功，因家於瓜州。太宗分同羅、僕骨之人，置沙陀都督府，故因以為名焉。永徽中，以拔野為都督。其後子孫五世相承。克用仕唐為河東節度使，累封晉王。天祐四年，唐哀帝已禪於梁。晉王猶稱天祐。天祐二十年，克用子存勗即皇帝位於鄴都，國號唐，其年平梁。清泰三年，晉高祖入雒，末帝從珂自焚。後唐自莊宗癸未歲建國至末帝丙申，凡三代四主十四年。
## 唐世系
*唐莊宗存勗
*唐明宗嗣源，莊宗義兄
*唐閔帝從厚，明宗子
*唐末帝從珂，閔帝義兄
縣令

**縣令**，中國官名，東島襲之。
## 中土
述中原官制。周制，設**縣正**，掌其縣之政令。春秋之世，列國置縣，其長稱謂各異：楚曰**縣公**、**縣尹**，晉曰**縣大夫**，齊、魯、衛皆曰**宰**。秦漢，縣萬戶以上稱**令**，不及萬戶者稱**長**。晉宋以後，俱如漢制。隋受禪，罷郡置州，分縣為九等，長官皆謂之令，不復稱長。唐制，縣分赤、畿、望、緊、上、中、下七等，其長皆稱令，佐官有丞、尉、主簿等。宋初，猶存令、長之名，然實非治事之官。朝廷多遣京朝官「權知某縣事」，簡稱**知縣**，意即暫攝縣政，非本官也。自是令名存而實廢。元縣置**[[達魯花赤]]**為監臨，以**縣尹**掌政務。明、清縣置知縣。民國肇建，廢知縣，改稱**縣知事**。十七年，國民政府定名**縣長**，迄今未改。
## 日本
述日本縣令。日本之有縣令也，見明治朝。明治四年七月，廢藩置縣，統地方為府、縣二級。初，縣之長官，沿舊制稱**[[知事]]**。同年十一月二十七日，太政官頒《縣治條例》，更定職制。凡東京、京都、大阪三府，仍置知事；諸縣則改知事為**縣令**。其位在四等官者稱縣令，五等官者稱**權令**。職掌管內。至十九年，頒《地方官官制》，復改稱知事，縣令之名遂廢。

又知事之命令，亦有稱「縣令」者，參見府縣令。

## 據
大司馬

**大司馬**，中國官名。

《周禮·夏官》有大司馬，掌邦政。漢承秦制，置丞相、太尉、御史大夫。漢武帝元狩四年，廢太尉，設大司馬，以冠將軍之號。無印綬、官屬。漢昭帝、漢宣帝掌政，霍光為大司馬大將軍輔政，漢成帝以王根為大司馬，置印綬、官屬。與丞相、御史大夫並為三公。漢哀帝廢丞相為大司徒，與大司馬、大司空兼屬三公。東漢光武帝欲弱三公，易為太尉。漢末，大司馬凌三公之上，與其竝設。南北朝以大司馬、大將軍為二大，大司馬維一品上公。隋以後廢，明清作兵部尚書之別號。

## 參
* 《通典二十·職官二 大司馬》
* 《通典二十三·職官五 兵部尚書》
龍川

**龍川**，地名。
* 龍川縣，今屬廣東省。秦置，屬南海郡。本博羅東鄉，傳有龍穿地而出，穿穴流泉，因以為名。秦末趙佗任龍川令。唐天授初改置雷鄉縣，屬循州。五代南漢改曰龍川縣。參《讀史方輿紀要 一〇三 惠州府 龍川縣》。
* 龍川郡，隋置，治於今廣東省惠陽縣東，參《讀史方輿紀要 一〇三 惠州府》。
* 廣東省之龍川江，即東江。
* 雲南省之龍川江，源出騰衝縣北，經高黎貢山北，下流至太公城，合大盈江。
拓拔部

**拓拔部**，一作**拓跋**、**托跋**，鮮卑部名。

北魏自稱黃帝之後，受封北土。謂黃帝為土德王，鮮卑語稱土為拓，稱后為拔，故以為托拔。拓跋宏遷都洛陽，以周易元者萬善之始，改姓元氏。

分類:北朝書
藩鎮

**藩鎮**，原為地方方面長官之稱。唐時為總領一方的軍府。唐初於諸州要地置都督府，唐睿宗時置節度大使，唐玄宗時又於邊地置十節度使，各領數州甲兵，並掌民戶、財賦。安史之亂後，內地悉置節度使，河北、河南等地逐成地方割據之勢，通稱藩鎮。
後漢書

**《後漢書》**一百二十卷，東漢紀傳體斷代史也。本紀十卷、列傳八十卷，南朝宋范曄撰，唐章懷太子賢等注；志三十卷，晉司馬彪撰，梁劉昭注。

初，曄病前史繁蕪，乃本《東觀漢記》，旁採眾家，刪繁舉要，約為一編。然十志卒未及草，曄即坐謀反誅。

及梁剡令劉昭注范書，以其闕志，乃取晉司馬彪《續漢書》八志三十卷補之。宋乾興初，國子監孫奭奏請校勘，始合刻為一書，遂定今本百二十卷之制。

是書體大思精，尤多創始。其立〈黨錮〉、〈獨行〉、〈逸民〉、〈列女〉、〈文苑〉等傳，皆前代所未有，而後世正史咸踵行焉。
## 據
北周

**北周**，北朝之一。西元五五七年立，西元五八一年亡。

鮮卑宇文泰子宇文覺廢西魏恭帝，自稱皇帝，建號**周**，史稱**北周**，一作**後周**。建都長安（今陝西省西安市）。據有今陝西、甘肅、寧夏及四川一部，五七七年，周滅北齊。至周靜帝為隋文帝所代，共歷五帝二十五年。

## 周
*追謚周太祖文皇帝泰
*周孝閔皇帝覺
*周世宗明皇帝毓，孝閔庶兄
*周高祖武皇帝邕，世宗弟
*周宣皇帝，高祖子
*周靜皇帝，宣帝子
## 參
*《周書》
分類:北朝書
北朝

*朝廷而在北者也。
* 中國南北朝時代，華北五朝：北魏、東魏、西魏、北齊、北周，號為'''北朝'''。隋篡周，開皇九年南下滅陳，一統天下，南北朝終。
* 日本南北朝時代，京都持明院統之朝廷。
* 越南南北朝時代之莫朝。
* 古之越南自號南朝，號中國為北朝。
## 兼查
* 南北朝 (釋義)
北齊

**北齊**，北朝之代。西元五五〇年立，西元五七七年亡。

高洋廢東魏孝靜帝，自稱皇帝，建號齊，史稱北齊。建都鄴城。據有今河北、山東、河南、山西及遼寧西部，為北周所滅。
## 北齊世系
*齊文宣帝洋
*齊濟南閔悼王殷，顯祖子
*齊孝昭帝演，顯祖弟
*齊武成帝湛，肅宗弟
*齊後主緯，世祖子
*齊幼主恒，後主子

## 參
*《北齊書》
天水郡

**天水郡**，漢武帝元鼎三年析隴西郡置，見《漢書·地理志下》，在今甘肅省通渭縣西北。晉移治上邽，北魏至隋因之。郡治在今甘肅省天水市西南。唐改為秦州。
汲冢書

**汲冢書**，晉太康二年，汲人不準盜發魏安釐王塚所得書也，一說魏襄王塚。

得竹書數十車，晉武帝因命荀勖撰次，以為中經。參《晉書·束皙傳、荀勖傳》。《隋書·經籍志》有《汲冢書》並《竹書同異》一卷，兩唐書藝文志有《汲冢圖書》十卷。現存有《逸周書》（汲冢周書）、《竹書紀年》、《穆天子傳》。
濠州

**濠州**，隋文帝開皇三年，廢鍾離郡，改楚州為豪州。大業初，復改為鍾離郡。唐置濠州。宋、元因之。朱元璋吳元年改為臨濠府，治於鍾離。洪武七年，改鳳陽府，遷治鳳陽，即今安徽省鳳陽縣。
## 參
*《讀史方輿紀要 二一 鳳陽府》
南海郡

**南海郡**，秦始皇三十三年置於粵地，兩漢因之。三國吳置廣州於此，晉宋以後同。郡治番禺，即今廣東省廣州市。唐廢入廣州。
## 參
*《文獻通考》三二三 與地九
琅邪郡

**琅邪郡**，又作**琅玡**、**琅琊**、**瑯琊**，秦始皇置於齊地，治於琅玡縣。漢後，郡治屢有遷徙，至隋廢。其地於今日之山東省膠南諸城市一帶。東晉盡失江淮以北地，太興三年又於白下（今江蘇省南京市北）僑置琅玡郡，至陳廢。南朝所稱琅邪，皆指此。
## 參
*《太平寰宇記》九十 昇州
梁迥

**梁迥**，本貫博州聊城縣，北宋之軍人也。
梁迥性粗率，尤不喜文士，故事，節帥出鎮及來朝，便殿宴勞，翰林學士皆預坐。開寶中，梁迥為閣門使，白太祖曰：“陛下宴犒將帥，安用此輩預坐？”自是罷之。至淳化中，翰林學士蘇易簡白於太宗，始複預焉。
## 歷
少為吏部小史。後周世宗柴榮在藩邸日，得給事左右。及嗣位，補殿直，改供奉官，四遷至左藏庫使。

宋太祖趙匡胤將討西蜀，以迥監秦州戍兵。蜀平，改監霸州兵，轉宮苑使。從征太原還，會命蜀州刺史聶章為沁州兵馬部署，以迥監其軍。無何，並人入寇，迥與閻彥進同率兵擊敗之，以功遷東上閣門使。開寶五年，命為廣南道兵馬都監兼諸州巡檢。

八年（九七五年），奉使江南。迥素貪冒，外務矯飾，初若嚴毅不可犯，雖饋食亦不受，江南人頗憚之。既而奉以貲貨，殆直數萬緡，迥即大喜過望，登舟縱酒，繼日宴樂。及歸，戀戀不發，人多笑之。暨王師伐金陵，命迥與潘美、劉遇率步兵先赴荊南。且以迥護行營步兵及左廂戰棹，與吳人戰采石，殺獲甚眾。江南平，以功領順州團練使。

九年（九七六年），宋太宗即位 ，判四方館事，領禁軍戍澤州。太平興國三年，錢弘俶來朝，上命梁迥往淮、泗迎勞。夏，汴水大決，詔梁迥發畿內丁男三千護塞汴口。
四年（九七九年），宋軍征太原，以梁迥為行營前軍馬步軍都監，督軍攻城，中流矢四。車駕還，命與孟玄哲、崔翰率兵屯定州，以功遷引進使。
五年（九八零年），受詔與潘美城並州於三交，及築緣邊堡障。七年（九八二年），李繼遷寇邊，以迥領兵護銀、夏州。八年（九八三年），召歸，授唐州防禦使，令赴職。

雍熙二年（九八五年）， 李繼遷誘殺都巡檢使曹光實，乘勢數寇邊。複召迥為銀、夏都巡檢使，赴邊捍禦之。
雍熙三年（九八六年）夏，卒於銀州官舍，年五十九。

有一子，梁廷翰，於大中祥符八年被錄為奉職。

## 傳記資料
* 『宋史』卷274 列傳第33
莒

**莒**，西周諸侯國，己姓，周武王封少昊之後茲輿於莒。春秋時為楚所滅。其後以國為姓。漢置莒縣，於縣設置城陽國。金置城陽州，改名莒州。明廢縣入州，清因之。民國二年改莒縣。
## 參
*《太平寰宇記》二四 密州
*《太平寰宇記》三五 青州府
武周

**周**，武則天稱帝之國號。西元六九〇年立，西元七〇五年終。

嗣聖元年，唐太后武瞾廢子中宗顯，立子豫王旦為睿宗，以太后稱制。載初元年，睿宗退位為皇嗣，武瞾稱**聖神[[天子|皇帝]]**，國號周，史稱**武周**。建都洛陽。神龍元年，張柬之迫武瞾退位，中宗復位，復國號唐。
## 君

## 太子諸王
## 宰相
## 參
*《新唐書》
室韋

**室韋**，古部族也。居於黑龍江及額爾古納河之畔。民以獵為生。分五部：南室韋、北室韋、大室韋、缽室韋、深末怛室韋。自北朝以降，臣屬中原。隋時，嘗貢獻。唐分二十二部，嶺西室韋、山北室韋、黃頭室韋、大如者室韋、小如者室韋、婆萵室韋、訥北支室韋、駱駝室韋、烏素固、移塞沒、塞喝支、和解、烏羅護、那禮、達姤、大室韋、東室韋、西室韋、缽室韋、深末怛室韋、落俎室韋、蒙兀室韋。置室韋都督府統之。後為契丹所倂。蒙兀室韋即蒙古之先。
## 參
*《北史·室韋傳》
*《舊唐書·室韋傳》
*《文獻通考·三四七·室韋》
惟宗忠久

**惟宗忠久**者，日本鐮倉時人也。島津氏之祖。本京都一武夫，仕藤氏為家司。惟宗氏，秦氏之裔，百濟弓月君之後也。忠久母，源賴朝乳母之女也。忠久遂仕賴朝，甚見親重。文治元年，任伊勢國須可莊地頭。元曆二年，下日向國島津莊，治之。賴朝伐奧州藤原氏，忠久從之。建久元年，從賴朝上洛。八年冬十二月，拜薩摩、大隅守護，旋加日向守護。九年，拜左兵衛尉。以其所司之地，島津莊最廣，因氏之。稱島津左兵衛尉。建仁三年，北條時政滅比企能員，忠久為能員親舊，奪三國守護職。是歲七月，得還薩摩國。嘉祿元年，拜檢非違使。二年，拜豐後守。嘉祿三年六月十八日，卒。有子忠時，忠綱。
安史之亂

**安史之亂**始於天寶十四載，范陽節度使安祿山起兵反唐，陷洛陽，稱大燕皇帝。旋克高仙芝、哥舒翰軍，再陷長安。玄宗入蜀，馬嵬坡前，禁軍殺宰相楊國忠，楊貴妃自盡。太子亨即位於靈武，是為肅宗。祿山旋為子慶緒所弒，肅宗遣郭子儀、李光弼復兩京。史思明殺慶緒，再克洛陽，旋為子朝義所害。寶應二年，朝義兵敗自殺，安史之亂平。

## 參
《新唐書·逆臣傳》
六鎮之亂

北魏正光五年，沃野、懷朔、武川、撫冥、柔玄、懷荒六鎮反魏興亂，為**六鎮之亂**也。沃野破六韓拔陵與高闕戍主，率下失和，稱真王元年，敕勒胡琛稱高平王。其後，關隴莫折大提、莫折念生父子建元天建，萬俟醜奴建元神虎；河北杜洛周建元真王，葛榮建元廣安，鮮于修禮建元魯興，邢杲建元天統。至孝莊帝時，諸亂軍次第為爾朱榮所平。而魏祚已衰，越五年，北魏二分東西。

## 參
《魏書》
鮮卑

**鮮卑**，古部族也。東胡一部。漢初居於遼東，東漢移居匈奴故地，勢漸盛。晉初分數部，以慕容、拓拔為最。拓拔氏建國號魏，是為北朝。隋興以後，融合於中原漢人。

又帶鉤，一說腰中大帶號鮮卑。《楚辭·大招》：小腰秀頸，若鮮卑只。注：鮮卑，袞帶頭也。
## 君
### [[段部]]
*段日陸眷　
*段乞珍
*段務目塵
*段就六眷
*段涉復辰
*段末波
*段牙
*段護遼　
*段鬱蘭　
*段龕
*段勤
### 慕容燕
*遼東襄公廆
*燕文明王皝
*燕烈祖景昭皇帝儁
*燕幽皇帝暐
*燕世祖成武皇帝垂
*燕烈宗惠愍皇帝寶
*蘭汗
*燕中宗昭武皇帝盛
*燕昭文皇帝熙
*燕獻武帝德
*燕皇帝超
### [[西秦|乞伏秦]]
*秦烈祖宣烈王國仁
*秦高祖武元王乾歸
*秦太祖文昭王熾磐
*秦王暮末
### [[南涼|禿髮涼]]
*涼武王烏孤
*涼康王利鹿孤
*涼景王傉檀

### [[北魏|拓跋魏]]
*魏太祖道武皇帝珪
*魏太宗明元皇帝嗣
*魏世祖太武皇帝燾
*魏南安隱王余
*魏高宗文成皇帝濬
*魏顯祖獻文皇帝弘
*魏高祖孝文皇帝宏
*魏世宗宣武皇帝恪
*魏肅宗孝明皇帝詡
*魏少主釗
*魏敬宗孝莊皇帝子攸
*魏北海王顥
*魏長廣敬王曄
*魏汝南王悅
*魏節閔皇帝恭
*魏安定順文王朗
*魏孝武皇帝脩
*魏孝靜皇帝善見
*魏文皇帝寶炬
*魏廢帝欽
*魏恭皇帝廓
### [[北周|宇文周]]
*周孝閔皇帝覺
*周世宗明皇帝毓
*周高祖武皇帝邕
*周宣皇帝赟
*周靜皇帝闡

## 參
*《文獻通考·三四二·四裔十九》
唐叔虞

**唐叔虞**，**姬**姓，周武王子，諱**虞**。

周公滅唐，成王戲削桐葉以封叔虞，史佚請擇日立叔虞。成王曰：吾與之戲耳。史佚曰：天子無戲言。遂封叔虞於唐，即晉之先世。

## 引據
《史記·晉世家》
協和電影公司

**協和電影公司**，香港之電影公司也，公元一九七二年創立。創立協和者，乃李小龍與鄒文懷。

## 電影
* 猛龍過江（一九七二年）
* 龍爭虎鬥（一九七三年）
* 死亡的遊戲（一九七三年 ，攝不成，後再編為死亡遊戲Redux也）
* 李小龍的生與死 （一九七三年）

## 攷


## 它棧
協和電影公司  - Hong Kong Cinemagic

 - IMDb 

分類:香港影戲
分類:香港企業
東風四乙型柴油機車

**東風四乙**，正名4B，柴油機車也。或謂之**武警**、**橘子**、**西瓜**。中國北車集團大連機車廠、大同機車工廠、中國南車集團四方機車廠、資陽機車廠造。行於中國鐵道交流電傳動幹線及非電氣化幹線。一九八四年甲子七月，是車在軌。浚流有功。今少產矣，然至二〇一四年甲午，大連、資陽二廠仍有產車。

又分客運型、貨運型等亞型，成是車系列。而資陽廠亦由是車研造東風十二型柴油機車。
和諧一丁型電力機車

**和諧一丁/1D**，電力機車也。或謂之紅棗。中國南車集團株洲電力機車廠造。行於中國鐵道交流電傳動幹線。二〇一三年，是車在軌。浚流有功。今量產矣。上海、廣州、武漢、南昌、烏魯木齊、青藏等局皆備是車。
太康 (夏王)

**太康**，**姒**姓，**夏后**氏，諱**太康**，夏后啟長子，夏后氏之君也。

## 紀
啟崩，長子太康立，遷於斟鄩。

帝太康元年，太康攜眾出獵，旬月不歸。夏都空虛，東夷有窮氏后羿取斟鄩，拒太康於城外。太康遂奔戈地。太康之弟武觀，隨母盼太康於洛北，終未能歸。武觀怨太康不返，遂作《五子之歌》。

帝太康四年，太康崩於戈地，葬於太康陵。

## 宗室
### 祖
夏禹

### 父
夏啟

### 兄弟
*次弟：元康
*三弟：伯康
*四弟：仲康
*五弟：武觀

## 引據
*《史記·卷二·夏本紀第二》

分類:夏本紀
太戊

**太戊**，一作**大戊**、**大太戊**、**天戊**，殷商之帝王也，**子**姓，諱**伷**，太甲之孫，太庚之子，雍己之弟也。

以伊陟為相，亳有祥桑穀，共生於朝，一謩大拱。太戊懼，問伊陟。伊陟曰，臣聞妖不勝德，帝其修德。太戊從之，祥桑枯死。在位七十五年崩，稱**中宗**。

子仲丁、外壬、河亶甲，仲丁繼立。

## 參
*《史記·殷本紀》
分類:商本紀
西區 (嘉義市)

## 史

## 政區
***八掌聯合里**：導明里 - 培元里 - 垂楊里 - 車店里 - 福民里 - 湖內里 - 美源里 - 光路里 - 育英里 - 致遠里 - 翠岱里 - 自強里 - 紅瓦里 - 獅子里
***北鎮聯合里**：保安里 - 新厝里 - 北湖里 - 下埤里 - 竹村里 - 保生里 - 保福里 - 北新里
***長榮聯合里**：書院里 - 新富里 - 永和里 - 文化里 - 西榮里 - 國華里 - 番社里
***北興聯合里**：慶安里 - 北榮里 - 重興里 - 後驛里 - 香湖里 - 湖邊里 - 竹圍里
***竹園聯合里**：福全里 - 福安里 - 劉厝里 - 港坪里 - 頭港里 - 西平里 - 大溪里  - 磚磘里 - 新西里

## 文教
嘉義市西區之學校，大專院校者有一，各類高中者二，國中有三，國小有十。

國立嘉義大學，大正八年首設臺灣總督府嘉義農林學校；復多所歷經，民國八十九年改為國立嘉義大學。

國立嘉義女子高級中學，

國立嘉義特殊教育學校，

其他各級學校列如下。嘉義市立北園國民中學、嘉義市立民生國民中學、嘉義市立玉山國民中學，以上三國民中學。嘉義市大同國民小學、嘉義市世賢國民小學、嘉義市北園國民小學、嘉義市志航國民小學、嘉義市博愛國民小學、嘉義市育人國民小學、嘉義市垂楊國民小學、嘉義市興嘉國民小學、嘉義市僑平國民小學、嘉義市港坪國民小學，以上十國民小學。

## 它典
*西區區公所
東區 (嘉義市)

## 史

## 政區
***公園聯合里**：王田里、圳頭里、長竹里、鹿寮里、新店里、文雅里、東川里、短竹里、後庄里、盧厝里、蘭潭里

***東南門聯合里**：中山里、太平里、東興里、朝陽里、中央里、民族里、華南里、過溝里

***新南聯合里**：安寮里、芳安里、宣信里、新開里、興村里、興南里、安業里、芳草里、頂寮里、興仁里、興安里、豐年里
 
***北門聯合里**：中庄里、北門里、後湖里、頂庄里、義教里、仁義里、林森里、荖藤里

## 文教
嘉義市東區之學校，大專院校者有三，各類高中者十二，國中有五，國小有十。

國立嘉義大學，大正八年首設臺灣總督府嘉義農林學校；復多所歷經，民國八十九年改為國立嘉義大學。

大同技術學院，民國五十二年大同商業專科學校開校，九十二年改制為技術學院。

崇仁醫護管理專科學校，民國六十年崇仁高級護理助產職業學校開校，九十四年改制為崇仁醫護管理專科學校。

國立嘉義高級中學，

國立嘉義高級商業職業學校，

國立嘉義高級工業職業學校，

國立嘉義高級家事職業學校，

國立華南高級商業職業學校，

嘉義市私立興華高級中學，

嘉義市私立仁義高級中學，

嘉義市私立嘉華高級中學，

嘉義市私立天主教輔仁高級中學，

嘉義市私立天主教宏仁女子高級中學，

嘉義市私立天主教立仁高級中學，

嘉義市私立東吳高級工業家事職業學校，

其他各級學校列如下。嘉義市立嘉義國民中學、嘉義市立大業國民中學、嘉義市立北興國民中學、嘉義市立南興國民中學、嘉義市立蘭潭國民中學，以上五國民中學。國立嘉義大學附設實驗國民小學、嘉義市蘭潭國民小學、嘉義市民族國民小學、嘉義市林森國民小學、嘉義市文雅國民小學、嘉義市宣信國民小學、嘉義市崇文國民小學、嘉義市嘉北國民小學、嘉義市精忠國民小學、嘉義市興安國民小學，以上十國民小學。

## 它典
*東區區公所
渤海高王

**大祚榮**，渤海國王也，**大**姓，諱**祚榮**，本粟末靺鞨附高句麗者，高句麗既滅，祚榮隨父乞乞仲象居營州。

契丹叛武周，祚榮引眾遁去，武后命李楷固討之，為祚榮所敗。祚榮遂率眾東保桂婁之地，自立為震國王。唐中宗立，遣張行岌招慰之。祚榮遣子入侍，唐玄宗冊其為渤海郡王。開元七年祚榮卒，諡高王。

## 參
*《新唐書·渤海列傳》
渤海武王

**大武藝**，渤海國王也，**大**姓，諱**武藝**，祚榮之子也。

大斥土宇，東北諸夷畏服之，改年曰仁安。會黑水靺鞨入朝於唐，武藝疑有所謀，遣弟門藝發兵擊黑水。門藝諫阻，武藝不從，欲殺之。門藝奔唐，武藝遣使朝貢，請殺門藝。唐玄宗依違答之。武藝恨不已，密遣使入東都洛陽行刺門藝，未死。開元二十五年武藝卒，諡**武王**。子欽茂嗣立。

## 參
*《新唐書·渤海列傳》
泰定帝

**泰定帝**諱**也孫帖木兒**，世祖曾孫，太子真金孫，晉王甘麻剌長子也。母普顏怯里迷失，出弘吉剌氏。

初嗣為晉王，鎮北邊，鐵失等弑英宗，遂迎立於龍居河，尋誅鐵失等。召圖帖睦爾於瓊州。帝在位但守成法以行。世稱治平。致和元年，居上都。七月，帝崩，九月，太子阿剌吉八即位，改元天順，即元天順帝。

元人以武宗之裔為正統，故**泰定**、天順無廟號、諡號，以年號稱之而已。

## 據
*《元史·泰定帝本紀》
蒙哥

**蒙哥**，蒙古大汗，睿宗長子，母唆魯禾帖尼。

征伐有功，元定宗崩，久未有君。一二五一年，諸王拔都等立之。命忽必烈總治漠南，與兀良合台平大理國，下吐蕃，用旭烈兀平天方哈里發國，留鎮桃里寺。自將分三道侵宋，入蜀，崩於釣魚山。年五十二年，在位九年，諡號桓肅皇帝，廟號憲宗。

## 據
*《元史·憲宗本紀》
大光顯

渤海王世子**大光顯**，渤海王大諲譔子也。天成元年，契丹滅渤海。光顯時在鴨綠府，聞其國亡，乃引其眾數萬奔高麗國。高麗王建置之白州。賜名曰王繼。其後人在今韓國云。有兄弟大元鈞、大和鈞二人。高麗顯宗時，有大道秀者，光顯子也。封永順君，其後改姓太，是為永順太氏。
## 據
*柳得恭《渤海考》
薛泰

**薛泰**，唐開元中人也。初在安東都護許欽澹下為將軍，開元三年，以契丹李失活所部置松漠都督府，命泰鎮撫之。八年，契丹可突于、李娑固相爭，受命領五百人助娑固，大敗。為可突于所擒。史失其記，至開元十三年，復見於史，時為安東都護矣。泰奏請於黑水靺鞨置黑水都督府，玄宗從之。以其首領爲都督，諸部刺史隸屬焉。中國置長史，就其部落監領之。
許欽澹

**許欽澹**，安州安陸人也。系出汝南許氏庶族高陽許氏支流安陸許氏。贈荊州都督安陸郡公許紹之曾孫，唐安東都護。歷任深州刺史、營州都督，極官光祿卿。開元初，契丹可突于寇松漠都督府，欽澹御之，不利，乃移軍西入渝關。欽澹一門皆為將，兄欽寂，夔州刺史。欽明，安西大都護。萬歲通天元年，欽澹二兄相繼討賊死。時人榮之。子叔冀，滑汴節度使。孫孝常、仲容。
## 據
*《新唐書表第十三上》
*《舊唐書卷一九九》
貴由

**貴由**，蒙古大汗，成吉思汗之孫也，太宗長子，母脱烈哥那。

成吉思三十六年，太宗崩，定宗嗣，始即汗位於和林。雖御極，朝政出於母六皇后乃馬真氏脱烈哥那。

成吉思四十一年，脱烈哥那病逝，定宗親政。時年定宗受讒，欲殺烈宗，為憲宗暗中所知，憲宗隨親向烈宗告密。

成吉思四十三年，烈宗洞察先機，先發制人，廢定宗，立憲宗，申令於眾，眾悉應之，議遂定。同年，烈宗盡廢定宗之子為庶人，流至極寒，旋封太宗之孫、定宗之侄、合失之子海都嗣窩闊臺汗國可汗。

定宗在位七年，親政兩年，崩，年四十三。時法度不一，內外離心。議所立未決，三歲無君，時為寧王之烈宗攝政。貴由諡號簡平皇帝，廟號定宗。

## 據
*《元史·定宗本紀》
窩闊臺

**窩闊臺**，蒙古大汗，太祖第三子也，母孛兒帖。

從太祖征伐平定四方，有戰功。一二二七年，太祖崩，越二年，太宗即位。用耶律楚材為中書令，承父志約宋滅金，都和林。降東遼與高麗，以拔都為帥，侵入歐洲，蹂躪俄羅斯，進軍波蘭、匈牙利。會帝崩，還軍。帝為人忠恕，量時度力。在位十三年，諡號**英文皇帝**，廟號**太宗**。

## 據
*《元史·太宗本紀》
拖雷

**拖雷**，蒙古大汗，太祖第四子也，母孛兒帖。蒙古、突厥俗，分諸子於外，幼子承所餘。是故拖雷常留大帳焉。從征金、花剌子模、西夏。

一二二七年，太祖崩，拖雷監國二年。太宗即位，從太宗收定河南諸州，著大勳勞。一二三二年，太宗不豫，禱天地，請以身代。數日太宗癒，拖雷從之北還，遇疾而卒。後其子，即位蒙哥為憲宗，追諡父**英武皇帝**，廟號**睿宗**。至元中，世祖改諡**景襄皇帝**。
## 子嗣
拖雷十一子，三子、五子失其名。
*蒙哥，攻宋，敗死合州。
*忽睹都，早卒
*忽必烈，滅宋，主中原。
*旭烈兀，征波斯、諸阿拉伯，殺哈里發，王伊爾汗國。
*阿里不哥，蒙哥死，與忽必烈爭，敗，幽卒。
*撥綽，從忽必烈討阿里不哥有功，卒。
*末哥，從蒙哥、忽必烈征討有功，卒。
*歲哥都
*雪別臺，從旭烈兀征諸回，道卒。

## 據
*《元史·睿宗本紀》
*拉施特《史集》
鄭畋

**鄭畋**字**臺文**，系出滎陽鄭氏。畋音田。父亞，趙郡李德裕黨人，御史中丞。畋進士登弟，授汴宋節度推官、秘書省校書郎。父亞出守桂州，畋從之。宣宗朝令狐绹斥李德裕之黨，畋以父故沒名在野。懿宗咸通中，绹勢衰，畋為劉瞻所識，辟為從事，復為令狐绹黨人所構，至咸通五年，入為刑部員外郎，轉萬年令。劉瞻舉為翰林學士，轉戶部郎中。咸通十年八月，劉瞻忤上罷相，出鎮荊南，畋以瞻舊，放梧州刺史。僖宗即位，召還畋，加同中書門下平章事，入相。拜門下侍郎，兼禮部尚書、集賢殿大學士。黃巢起，范陽盧攜用高駢討巢，畋知駢無意進取，主懷柔撫巢，與攜力爭於朝堂，僖宗怒，二人皆罷相。及黃巢自交廣北上，與駢戰，駢固守而已，僖宗乃知畋所言不虛，召還。長安陷，授鳳翔隴右節度使以禦巢軍。畋散家財，繕城防，中和元年二月，大敗巢將尚讓、王璠。傳檄四方勤王，王師大振。授畋檢校尚書左僕射、同平章事，充京西諸道行營都統。進位檢校司空。是歲冬，畋將李昌言生變，圍鳳翔，畋乃表昌言代行其職，自至成都朝廷。朝廷乃以王鐸代討黃巢。二年冬，薨於隴州官舍。年五十九。子凝績，隴州刺史。

唐天復初，與李思恭配饗僖宗廟廷。
## 據
*《舊唐書卷一百七十八》
薛嵩

**薛嵩**，絳州萬泉人。系出河東薛氏南祖。祖禮，即仁貴，松漠道大總管。父楚玉，左羽林將軍，范陽、平盧節度使。嵩并兄弟共五人。

嵩出高門，少不更事。家中世為將，復不識書。安史之亂起，嵩從亂軍反唐。肅宗遣仆固懷恩擊史朝義，嵩時為據相州，聞朝義敗，乃降。懷恩釋之，仍以嵩守相州，充相、衛、洺、邢等州節度觀察使。時大亂甫平，朝廷欲息事寧人，遂任亂軍諸將為節度。嵩特為重用，由是感激，所領之地乃治。極官檢校右僕射，封平陽郡王。大曆七年冬十二月，薨於磁州。帝聞之，贈三公印綬。復贈太保。子平、雲石、昌朝、貽謀、昌族、昌期、昌宗、昌運、皐、婺、聿。
## 據
*《舊唐書卷百二十四》
*《新唐書表第十三下》
*《唐故開府儀同三司檢校尚書右仆射兼禦史大夫相州刺史昭義節度使平陽郡王贈太保薛公神道碑銘並序》
裴炎

**裴炎**字**子隆**。绛州聞喜人也。系出河東裴氏西眷洗馬裴，前秦大鴻臚裴慬之裔。父大同，洛交府折衝。炎相中宗、武后。初傅太子，高宗崩時，受命同平章事，入相。因事與中宗生隙，遂助則天皇后廢帝。中宗既廢，以功封河東縣候。開耀元年十月，定襄道大總管裴行儉克定突厥阿史那伏念、阿史那温傅等，行儉許其不死，炎忌行儉有功，命殺來降者，行儉大憾，委官不出矣。文明元年，徐敬業反，則天后召炎議事，炎謂當反政於唐皇帝，為御史所奏，朝臣力救之，不免。光宅元年十月，斬於都亭驛之前街。及睿宗朝，下制昭雪，赠益州大都督。
## 據
*《舊唐書》
天涯山

**天涯山**者，位中國晋北。崞縣誌：「天涯山有石，形似鼓，不待琢以成器，惟應觀而相園，鼓非革生音，从石中发清虚之雅奏，超塵溘似和鳴。」元好問讚曰：「焕起山靈槌石鼓，漢女湘妃出歌舞。」

## 參閱
天牙山風景區官網
林納斯

**林納斯**者，作業系統也，以有你可思為基。始作者，芬蘭人**林納斯·托瓦茲氏**也。托氏據革奴通用授權條款，自由公其源碼，而廣傳於天下。林納斯本作業系統之核心，革奴之**理察‧斯托曼**採之，以其施諸軟體，是爲**革奴/林納斯**。然世人每但稱林納斯，不取革奴之名，斯氏撰文，以爲不然。

商賈百工、有志之士，基此系統，築諸軟體，封以入包，又佐之包管理器，以便用者，是為「發行版」。其種類甚多，如恆河沙數，難以計數，若赤帽紅旗、蝶變邦土、踐兔拱門等。或定時而新之，或恆補缺增益，而不拘一版。

西元一九九一年，托氏學於赫爾辛基大學，見作業系統而奇之。彼時所習者渺系統也。其時，渺系統非自由之軟體。托氏不滿，因自創其系統矣。是年八月廿五，托氏公其計於新聞組comp.os.minix。言其所爲，自由之作業系統也，將以遣閒。又言已移渺系統之軟體焉，而求諸人之高見。時至今日，參與之人，數已逾萬，程式之碼，二千萬行。二〇〇三年，安卓公司起，作安卓系統。其所以爲之，本擬用於相機也。〇五年，谷歌購之，而採林納斯。逾三載，安卓手機乃發。於今，手機用者十人，七人必採安卓。

## 據

### 出典
* 鳥哥的Linux私房菜 http://linux.vbird.org
* 《計算機概論A》 旗立出版 西元二零一三年三月修訂 施威銘等編著
夏目漱石

**夏目漱石**者，本名**夏目金之助**，慶應三年生，日本江戶牛込馬場下橫町人也，以筆名夏目漱石名世，有《野分》、《草枕》等著傳世。大正五年卒，年四十九。

## 生平
年七，入淺草壽町戶田學校。年十四，始習中國古文。其人少時嘗立志以漢文聞達於天下。年廿三，入東京帝國大學英文系。明治廿二年九月九日，著漢文遊記《木屑錄》，此為夏目漱石之首作，提名曰「漱石頑夫」。漱石一語，出焉《晉書》，初為子規筆名，後為金之助用之，筆名「夏目漱石」即源於此。明治廿八年授業於愛媛縣松山中學，後授業於熊本縣，著《少爺》一書以記之。越明年，從家屬置完婚，妻中根重一之女也。明治卅二年十月廿八，治學於英吉利倫敦大學。明治卅五年，歸東瀛，授英文於東京帝國大學。明治卅八年，著《我是貓》一書，一時洛陽紙貴，卒然聞達於四海。明治四十年，始為《昭日新聞》作文。暮年以「則天去私」為志，曰則天去私者，「存天理，去人欲」者也。明治四十四年官府欲授夏目漱石博士學位，不受。大正五年，胃疾日甚，卒於東瀛，年四十九。後其像印於日幣，供後世景仰之。

## 讚
夏目漱石工英文、俳句、漢詩、書法。其為文戲謔，善對句。開後世私小說之先河，又喜提攜後進，芥川龍之介即受夏目漱石提攜。

分類:東京都列傳
元寧宗

**元寧宗**諱**懿璘質班**，明宗次子也。母八不沙，出自乃蠻氏。

封鄜王，父明宗為文宗所害，懿璘質班留於大都，兄妥歡帖睦爾出居高麗。文宗自愧殺兄，至順三年八月崩於上都，遺詔立明宗之子為嗣。十月，懿璘質班即位，文宗皇后卜答失里秉政。十一月，崩，廟號**寧宗**，諡為**沖聖嗣孝皇帝**，年七歲。次年，兄妥歡帖睦爾嗣位。

## 據
*《元史·寧宗本紀》
元明宗

**元明宗**諱**和世㻋**，武宗長子也。母出自亦乞烈氏。

封周王，致和元年七月，泰定帝崩，太子阿速吉八即位於上都，懷王圖帖睦爾入大都襲帝位，遣使迎其兄周王於漠北。懷王兵陷上都，阿速吉八不知所終。次年正月，懷王禪位周王，周王即位於和寧之北。四月，立弟懷王為太子，八月初二，太子入見，數日帝暴崩，太子即位為文宗。廟號**文宗**，諡為**翼獻景孝皇帝**，年三十歲。
## 后妃・皇子女
*皇后：八不沙
**子：元寧宗
*妃：貞裕徽聖皇后 邁来迪
**子：元順帝
## 據
*《元史·明宗本紀》
元文宗

**元文宗**諱**圖帖睦爾**，武宗次子也。母出自西夏唐兀氏。

英宗時出居海南，泰定帝立，召至京，封懷王。出居建康，遷江陵。泰定帝崩，燕帖木兒等立之於大都。帝迎立兄明宗。明宗將至京師，暴崩。文宗復立，任燕帖木兒、伯顏為相，重開科舉。以自愧殺兄，至順三年八月崩於上都，遺詔立明宗之子為嗣。前後在位四年，廟號**文宗**，諡為**聖明元孝皇帝**。

## 據
*《元史·文宗本紀》
元英宗

**元英宗**諱**碩德八剌**，仁宗嫡長子也。母莊懿慈聖皇后阿納失舍里，出自弘吉剌氏。

仁宗崩，嗣立。權臣鐵木迭兒卒，英宗剛明果斷，用拜住為相，尊儒學，行新政。殺御史觀音保，遷武宗子圖帖睦爾於瓊州，至治三年八月初四，御史大夫鐵失弑帝於上都西南之南坡。在位三年，廟號**英宗**，諡為**聖明元孝皇帝**。

## 據
*《元史·英宗本紀》
元仁宗

**元仁宗**諱**愛育黎拔力八達**，漢意**壽山**。武宗弟也，父答剌麻八剌，祖父太子真金，曾祖父世祖。

叔父成宗崩，嗣立。偕母答己奔喪，從右相哈剌哈孫之謀，殺阿忽台，迎立兄武宗，自為太子。嗣立後，通達儒術，妙悟釋典。其為治一遵世祖成憲。性慈孝，權臣鐵木迭兒與太后答己通，擅政。在位九年崩，廟號**仁宗**，諡為**聖明元孝皇帝**。

## 據
*《元史·仁宗本紀》
元武宗

**元武宗**諱**海山**。答剌麻八剌長子，祖父太子真金，曾祖父世祖。

總兵北邊，平海都，封懷寧王。叔父成宗崩，右相哈剌哈孫迎立，殺阿忽台、阿難答，即帝位。以母弟愛育黎拔力八達為太子。嗣立後，欲創制改法，遂濫行封爵。稍變至元大德之政。在位四年崩，年三十一，廟號**武宗**，諡為**仁惠宣孝皇帝**。

## 據
*《元史·武宗本紀》
薄曲

**薄曲**，養蠶之器具。以蘆葦或竹子編織而成，略成弧形。

## 據
*教育部重編國語辭典修訂本
元成宗

**元成宗**諱**鐵穆耳**。太子真金第三子也，祖父世祖。

受皇太子號於北邊，世祖崩，還至上都即位。尋還大都。以兄子海山鎮漠北。西南夷俱叛，討平之，遣使巡行天下。罷臟污官吏一萬八千三百七十三人，審冤獄五千一百七十六事。帝承大統，善守成。在位十三年崩，年四十二，廟號**成宗**，諡為**欽明廣孝皇帝**。

## 據
*《元史·成宗本紀》
龍華科技大學

**龍華科技大學**，略稱龍華科大，位桃園市龜山區。西曆一九六九，民國五十八年肇於桃園，時曰龍華工業技藝專科學校。民國九十年改制，名為龍華科技大學。
今有生員凡六千餘人，學術鼎盛，甲於桃園。

## 它典
* 龍華科技大學 

分類:桃園市大專院校
薛稷

**薛稷**字**嗣通**。蒲州汾陰人也。系出河東薛氏西祖第三房。登進士科。神功元年，任中書舍人。司草詔命。聖曆二年，召為控鶴監供奉。改奉宸大夫。參修《三教珠英》。景龍二年，充修文館學士。睿宗朝，累遷中書侍郎，參知政事。改左散騎常侍。歷工部、禮部尚書。官太子少保。人號薛少保。封晉國公。開元元年，以竇懷貞事伏誅。年六十五。

稷善書，後人謂初唐四家，稷其一也。用筆纖瘦，今傳《信行禪師碑》。宋徽宗皇帝所書瘦金體，師法稷風，兼取諸家而成。復善畫，尤專鶴。
## 據
*《新唐書表第十三下》
赤峰市

**赤峰市**，處內蒙古自治區之東南，域九萬平方公里，人口四百五十一萬人，乃內蒙古人口第一大市耳。下轄三區，兩縣，七旗，即紅山區，松山區，元寶山區，寧城縣，林西縣，阿魯科爾沁旗，巴林右旗，巴林左旗，克什克騰旗，翁牛特旗，敖漢旗，喀喇沁旗。其政府現駐松山區之新城也。

## 史
赤峰之地，自八千年前即有人居，有紅山文化遺世，其物如碧玉龍等，藏於國家博物館而珍于世人。

後，又為東胡，烏桓之人所居。秦漢之長城穿其境，置遼西，右北平郡以治之。

隋唐則分屬饒樂，松漠之府，而有霫奚之人居焉。

遼乃立上京於臨潢，今巴林左旗林東也，建中京於大定，今寧城大明也。

清乾隆年間，始建城，号曰松州，今九街三市仍存也。

赤峰本昭烏達盟，嘗歸於熱河，遼寧，內蒙古，西元一九八四年方建市也。

分類:內蒙古自治區區劃

## 地
赤峰領地九萬平方公里，居內蒙古高原之東南，接大興安嶺之南麓，西高而東低。有潢水，土河過其境。

其城地高六百米，有錫伯，英金，陰河之水匯焉。

赤峰屬溫帶大陸性季風氣候，冬寒而夏暑，年降水四百毫米，年均溫七攝氏度。

赤峰有草原，名曰貢格爾；有沙漠，名曰博隆克；有大湖，名曰達里；有石林，名曰阿絲哈圖；有溫泉，名曰熱水；有茂林，名曰黑里河；有煤礦，名曰元寶山。冠名「中國有色金屬之鄉」而以「內蒙古縮影」聞於四海。

## 它典
* 赤峰市政府
茶筅

**茶筅**，截竹為之，其狀如帚，所以擊拂茶、湯者也。取茶入盞，注沸湯，持茶筅攪之，沫餑起而茶面白，是謂點茶。

茶筅發乎趙宋，然自明始，漢人棄用點茶之法，不用茶筅，故今惟見乎日本、朝鮮二處。古又有茶匙者，其用一也。

又竹具所以凈茶具之垢者曰茶筅。筅者，筅帚也。
## 據
*朱權《茶譜》云：匙茶入甌，注湯筅之，候浪花浮成雲頭、雨腳乃止。
*趙佶《大觀茶論》言曰：茶筅以觔竹老者為之：身欲厚重，筅欲疎勁，本欲壯而未必吵，當如劍瘠之狀。蓋身厚重，則操之有力而易於運用；筅疎勁如劍瘠，則擊拂雖過而浮沫不生。
*《脂硯齋重評石頭記》廿二回評曰：破竹如帚，以凈茶具之積也。···極微極雅。

## 備考
*點茶
*末茶
琵琶

夫**琵琶**者，今中國之四弦彈撥樂器也。

先秦時以見其踪，又作「批把」，時曰魯特樂器也。及劉漢，今之琵琶自胡入華，初名胡琵琶。至魏晉，有善奏者，名阮咸，為彰其技，遂以其名曰中原琵琶，即今阮。斯時，胡琵琶已獨佔琵琶知名。乃至宋元，琵琶漸若今型。

## 改良
有明一代，亦有仿琵琶者，較之微小，曰柳琴。一
崔沆

**崔沆**字**內融**，博陵安平人也。系出博陵崔氏大房。父鉉，相唐武宗、宣宗。沆相僖宗。沆等進士第，拜中書舍人。貶循州司戶。僖宗乾符初，復拜舍人。遷禮部侍郎，選士數十，為朝廷所用。乾符末，同平章事，入相。黃巢起，為亂軍所害。宋初錢易作《南部新書》，謂沆拔宗人瀣為進士，為人所譏，曰沆瀣一氣。然新唐書宰相世系表不載崔瀣之名。
## 據
*《舊唐書卷一百六十三》
*《新唐書表第十二下》
謝觀

**謝觀**字**夢錫**，壽州人也。其先陳郡人，系出陳郡謝氏。晉太傅謝安十八世孫。父登，太常寺協律。觀文宗開成二年進士及第，歷官曹州冤句尉、左神武兵曹參軍、大理評事、黔中招討判官、洛陽丞、詔除殿中侍御史、內供奉，賜緋魚袋，魏博節度判官。懿宗咸通三年授慈州刺史。五年六月，罷官閒居東都。六年十一月，卒，年七十餘。觀長于著述，尤工律賦。有集四十卷，佚。《文苑英華》存其詩兩首，復有《白賦》斷句。觀妻隴西李氏，有子六人，承昭、執言、承翰、承禧、承裕、承賀。
## 據
*《唐詩大辭典》
*《唐故朝請大夫慈州刺史柱國賜緋魚袋謝觀墓誌銘並序》
元世祖

**大元世祖聖德神功文武皇帝**諱**忽必烈**。睿宗四子，祖成吉思汗。

中統元年，即位於開平府，與弟阿里不哥爭位，勝之。至元八年，改國號為大元。次年，定燕京為大都。至元十六年滅趙宋。一統中國，帝知人善任，用儒術，立經陳紀。東征日本，南征緬甸、占城、安南、爪哇。疆域之廣，前古未有。在位三十五年崩，年八十，廟號**世祖**，諡為**聖德神功文武皇帝**。
## 宗室
### 父母
*父 元睿宗
*母 唆魯禾帖尼

### 后妃
;第一斡魯朵
*帖古倫大皇后　
*察必皇后
;第二斡魯朵
*南必皇后
;第三斡魯朵
*塔剌海皇后
*奴罕皇后
;第四海皇后
*伯要兀真皇后（鎮南王脱歡生母）
*闊闊倫皇后
;側室
*八八罕妃子 
*速哥答(思)[里]皇后
*撒不忽妃子
*阿速真可敦
### 子女
#### 男子
*朶而只王，母 察必
*燕王・皇太子 真金，母 察必
*安西王 忙哥剌，母 察必
*北安王 那木罕，母 察必
*雲南王 忽哥赤
*西平王 奧魯赤
*愛牙赤 大王
*寧王 闊闊出
*忽都魯帖木兒 王
*鎮南王 脱歡
#### 女子
*吾魯真公主（昌國公主位）
*齊國大長公主忽都魯掲里迷失 嫁高麗忠烈王
## 據
*《元史》世祖本紀
義呆利

《**義呆利**》者，日本之網路漫畫也。後亦有動畫。日丸屋秀和撰之。其旨者以人示國人之性耳。其人物乃國、地區、私人國家也。
分類:平成漫畫
分類:平成動畫
魔贊工房

**魔贊工房**者，即原**魔讚協同公司**，瑞典公司也，開發電子遊戲。瑞典程式師泊松阿列克謝立之。纂遊戲《礦藝》《卷軸》。後為微軟所購。總部設於瑞典斯德哥爾摩。二〇二〇年，更名魔贊工房。

分類:電子遊戲
分類:瑞典史
國歌

**國歌**者，所以示國人之愛，而政府法之。多爲進行曲及頌歌。

國定假日與體育競賽常用國歌。升降旗儀亦使之。
湯顯祖

**湯顯祖**，江西臨川人。生于明嘉靖廿九，萬曆四十四年卒，年六秩有五。字**義仍**，號**海若**、**若士**，晚號**繭翁**，別署**清遠道人**，室名**玉茗堂**，萬曆廿六修葺。博政治、文學、戲曲、教育。萬曆十一年，癸未進士，嘗拜南京太常寺博士、詹事府主簿、南京刑部主事、南京禮部祠祭清吏司主事，謫廣東徐聞縣典史、浙江遂昌縣知縣。

戲曲馳名，竝名莎翁。嘗著《玉茗堂四夢》，有曰《臨川四夢》：為《牡丹亭》，為《紫釵記》，為《南柯記》，為《邯鄲記》。中以《牡丹亭》為尤。《牡丹》之前，《西廂》為盛，一出，減色三分。

大父湯懋昭，好老莊、喜神仙。其父湯尚賢，嚴于家，是義仍博通經史，誨正不阿。

萬曆五年，赴京進考，叔大輔攏不受，二次落第。江陵死逾年，萬曆十一，中進士。不屈汝默，任南京虛職。與東林黨甚密，萬曆十九，書《論輔臣科臣疏》，積弊時政，抨擊朝野，彈劾臣黨，動怒神宗。遠謫雷州典史，調遣遂昌知縣。清廉守己，恤民奉公。萬曆廿六年，宦海腐潰，賦閒回鄉，建玉茗堂于臨川，力於劇曲、為文，終其一生。「湯顯祖，字若士，臨川人。少善屬文，有時名。張居正欲其子及第，羅海內名士以張之。聞顯祖及沈懋學名，命諸子延致。顯祖謝弗往，懋學遂與居正子嗣修偕及第。顯祖至萬歷十一年始成進士。授南京太常博士，就遷禮部主事。十八年，帝以星變嚴責言官欺蔽，並停俸一年。」
巴厘亞利群島

巴厘亞利群島者，西班牙之群島也，處地中海西，近伊比利亞半島之東岸。亦西班牙之自治區也。
其島者巨者也四：曰馬略卡島，曰梅諾卡島，曰伊維薩島，曰福門特拉島。
王溥

**王溥**字**德潤**，太原晉陽人也。系出太原王氏大房，後魏鎮東將軍瓊長子遵業之後。祖堪，定陵令。父聰，不顯。溥進士及第，擢累禮部員外郎、史館修撰。充集賢殿直學士。以勤昭宗有功，超拜翰林學士、戶部侍郎，以中書侍郎同中書門下平章事，入相，判戶部。旋罷為太子賓客。召拜太常卿、工部尚書。朱溫貶之淄州司戶參軍，與裴樞等共罹白馬之禍。後唐同光二年夏六月己丑，贈右僕射。
## 據
*《新唐書表第十二中》
*《新唐書卷一百八十二》
*《舊五代史卷三十二》
郭子興

**郭子興**，元濠州定遠人，其先曹州人也。以資產豪於里中。

初，郭父少好術數，常從異人遊，得其書。年長未娶，南遊定遠，邑人神其術，叩之必驗。邑中富翁家有瞽女，郭父過其門，翁以女命求卜。曰：「此貴人也！」翁曰：「此女瞽，未配。」郭父曰：「翁能不鄙我乎，則妻之。」翁曰：「諾。」既娶，不數年，家日贍，生子三、女一，郭子興乃其中子也。始生，父卜之喜，謂人曰：「是兒異日非常，必大吾家。」既長，兄弟皆善殖產。

至正十一年辛卯五月，潁州妖人劉福通作亂，陷潁州。八月，蕭縣芝麻李及彭大、趙君用攻陷徐州。

元季，民間有造言者，郭子興誤信之甚篤，遂散家財陰結賓客。至正十二年十二年正月十一，同孫德崖、俞某、魯某、潘某等共謀起兵，於定遠。二月二十六日，克濠州，據其城守之，自稱亳州制節元帥。三月初二日，克曹縣。閏三月甲戌，時朱元璋起義入濠州，廠隸於其帳下，為十夫長。

郭子興以所撫馬公之女妻於元璋。郭子興為人勇幹，性直不能容物，卒以憤恨而終。明洪武初追封**滁陽王**。

## 考
*《明史·郭子興傳》
*《國初群雄事略》卷二
*俞本《皇明紀事錄》
裴樞

**裴樞**字**紀聖**，或作**化聖**。绛州聞喜人也。系出河東裴氏中眷裴。南來吳裴有同名者，非此裴樞也。曾祖遵慶，相代宗。父寅，御史大夫。咸通十二年進士。京兆杜審權辟為從事。得秘書省校書郎，再遷藍田尉。直弘文館。為太原王鐸所識。僖宗避黃巢之亂，走蜀，樞從之。奏為殿中侍禦史，遷起居郎。中和元年，為鄭滑掌書記、檢校司封郎中，賜金紫，入朝歷兵、吏二員外郎。龍紀元年，擢拜給事中，改京兆尹。大順中，貶右庶子，歙州刺史。乾寧元年，入為右散騎常侍。樞入朝經大梁，敬事朱全忠，與崔胤結全忠為援。尋以戶部侍郎同平章，入相。昭宗自岐歸京，出為廣南節度使，朱全忠保之，遂拜門下侍郎，監修國史，累兼吏部尚書，判度支。全忠遷昭宗於東都，進右僕射、弘文館大學士、太清宮使，充諸道鹽鐵轉運使。哀帝朝，與柳璨有隙，為璨所譖，罷相位，拜尚書左僕射。貶瀧州司戶。旋罹白馬之禍，年六十五。
## 據
*《舊唐書卷一百一十三》
*《新唐書表第十一上》
天狼

**天狼**，星也，為目所及最明者。去日八光年有半餘。為星之去日近者。實有二星，甲即古來所謂天狼，質量倍日，光明二十五倍之，尚在主序帶矣。乙為白矮星，大小若地球，重比日。於南河三、參宿四並為冬季三角也。

分類:恆星
老人

**老人**，星也。即**壽星**，**南極老人**。去日三百光年。甚明，可比天狼。實為超巨星。北半球觀之，在天之南極。

分類:恆星
大角

**大角**，星也。在角宿，甚明，故謂之大角，可比老人。去日三十六點七光年。實為紅巨星。光明百一十倍日。其自行速，可比南門二。
分類:恆星
七殺

**七殺**，星也。即**將星**，象威武。在斗宿南斗，南斗第六星也。色暗，目可見之。實為超巨星，體甚巨，半徑百二十倍於日，倍半於參宿七。為塵芥所蔽，故不甚明。七殺有伴星七，為其光明所沮，不能目及。古人云，七殺、天樞、瑤光，三星聚，為殺破狼，天下易主。
分類:恆星
天相

**天相**，星也。即**印星**。在斗。南斗第五星。視星等二點八二。去日七十七光年。質量二點三倍日。光明五十二倍日。半徑十一倍日。
分類:恆星
梅

**梅**，木也，貌與杏相似。花開春冬之時，先於眾木，態雅且妍，甚香甚淸。梅有數種，而花色不一，以紅、白、綠者爲多。梅至夏則實，生者色青而味酸。色黃則熟矣，味甘酸，不宜多食。亦可入酒、曬乾、熬醬。梅花之香自苦寒中來，世人以其爲花中君子，文人好之，慕其清高。亦中華民國之國花也。

又姓也。

## 據
*《廣羣芳譜》

## 備考
*杏
*臘梅
*烏梅
*酸梅湯
*梅瓶
*梅雨
桐柏山

**桐柏山**者，居豫之南，望鄂其侧。其主峰太白頂，高一千一百四十公尺，乃千里淮渎之源。
營陵縣

**營陸縣**，漢置，為北海郡治。晉初改屬東莞郡，元康十年，改屬高密郡。元魏改屬平昌郡，高齊天保七年，廢。
阿聯酋中央銀行

**阿聯酋中央銀行**，掌訂法幣迪拉姆。立於一九八零年十二月十一日，總行在阿布扎比。
阿布扎比

**阿布扎比**，為阿聯酋都。在其國中西岸，處波斯灣中。方九百七十二公里，口六十萬有奇，多屬外邦。
楊凝式

**楊凝式**字**景度。**號**癸巳人**、**虛白**、**希維居士**、**關西老農**。弘農華陰人也。系出弘農楊氏越公房。祖嚴，兵部侍郎判度支。父涉，相唐昭宗。凝式咸通十四年生，昭宗朝進士，歷仕梁、唐、晉、漢、周五代，極官左僕射、太子太保。周顯德元年卒，年八十五。贈太子太傅。凝式善詩書，今所傳者有《韭花帖》、《夏熱帖》、《神仙起居法》、《草堂十志圖跋》。
## 據
*《舊五代史卷百二十八》
*《新唐書表第十一下》
河南竇氏

**河南竇氏**，本自鮮卑紇豆陵氏，為部落大人。為拓跋部所滅，遂依附之。後魏孝文帝遷都洛陽，行漢法，此部亦南徙，遂為河南洛陽人。唐世五人入相。定著三祖房。其族雖稱扶風竇氏，自云竇武從子統之裔，實非同族，蓋附會耳。
## 房支
*三祖房:後魏征北大將軍竇略後。
## 據
*《新唐書宰相世系表集校》
昌黎豆盧氏

**昌黎豆盧氏**，本鮮卑慕容部。後燕北地王精之後也。或云慕容超之裔。其姓之由來，《新唐書》作歸義之說，攷其族人墓誌，云後魏賜姓。諸說差池，未詳其故。然豆盧之祖，蓋慕容無誤。唐世一人入相，五代一人入相。豆盧欽望、豆盧革也。
## 據
*《新唐書宰相世系表四下》
*趙超《新唐書宰相世系表集校》
菽乳

**菽乳**，一曰**豆腐**，素食也。盛於亞洲。
## 辨名
又名**素君**、**菽腐**、**黎祁**、**小宰羊**、**淮南術**、**淮南佳品**等。
## 濫觴
其源不攷，或傳西漢淮南王劉安所創。蓋安好老莊仙術，常鳩道煉丹，偶以石膏入豆汁，乃凝爲豆腐矣。或者曰，古來華夏，牸牛不畜於邦國，必無凝乳之術焉，則此術蓋習自蒙古種落，抑天竺釋僧也。眾說孰信，皆未可知矣。

## 各地
豆腐不特華人食之，亦播乎東鄰。

奈良之世，大東慕華，僧眾渡唐，乃攜豆腐之法歸日本。紺髮養生皆賴焉。
江戶初，幕府禁之，惟給貴冑，農人不可私製而食之。雖作威者，必待節日慶典也，其珍貴如此。 至江戶中，已爲舊時堂燕矣。雖然，惟盛於王畿大邑也：曰京都、曰江戶、曰大阪。

高麗之末，蒙元馭華，於是道學東傳，豆腐繼踵，而至東國。於此之世，其名頻見載籍。李穡《牧隱集》有詩曰:「大舍求豆腐來餉」，蓋其始見於文獻也。

## 種類

豆腐有軟硬之別，南豆腐滑淖，北豆腐堅緊。此二者不分伯仲，風味各殊，皆有所宜入之膏饌也。

## 引據
*《豆腐集說》，片桐寅吉述，榊原芳野記
*中國豆腐史 
*豆腐原道
阿拉伯聯合酋長國

**阿拉伯聯合酋長國**，略云**阿聯酋**，為中東七國約盟，內外相協所成。七國者，阿布扎比、夏爾迦、杜拜、阿吉曼、富查伊拉、歐姆古溫、哈伊馬角。都阿布扎比。七國相鄰，皆在阿拉伯半島東南。
瑤光

**瑤光**，一作**搖光**，或曰**破軍**。星也。北斗第七星。泰西天官屬大熊座。視星等一點八四。七星中第三明，為日之七百倍。年一千萬歲，為主序星。去日百又四光年。重六倍於日，半徑三點四倍於日。道家以為神明，號曰北斗天關破軍星君。
分類:恆星
柳敏

**柳敏**字**白澤**，河東解人也。系出河東柳氏。晉太常柳純之裔。父懿，後魏車騎將軍，汾州刺史。敏起員外散騎侍郎。累遷河東郡丞。宇文泰愛之，令接四方賓客。與蘇綽草新制。遷禮部郎中，封武城縣子，加帥都督，領本鄉兵，進大都督。從尉遲迥伐蜀，為行軍司馬，主軍略。周既克蜀，進驃騎大將軍、開府儀同三司，加侍中，遷尚書，賜姓宇文氏。孝閔帝朝，嘗司禮部之政。進公爵。武帝朝，封武德郡公。其後以疾不能理事。武帝、宣帝并親往問疾。隋開皇元年，進上大將軍、太子太保。卒。贈五州諸軍事、晉州刺史。子昂、務。
## 據
*《周書卷三十二》
*《全唐文補缺》
虎溪三笑

**虎溪三笑**，古來美談也。晉太元中，廬山麓有寺曰東林。流泉匝寺，下入虎溪。寺後山林，虎豰行焉。主持慧遠居此寺，自云：「影不出山，跡不入俗。」欲潛心於佛法，送客不過虎溪。若然，則有虎嘯㘚。詩人陶潛同道士陸修靜訪焉，相語甚契。二人告別，慧遠送之，不覺過溪，虎輒号鳴。三人大笑而別。

此儒、釋、道三家融融之美談也。唐始有是說。太白嘗有詩云：「東林送客處，月出白猿啼。笑別廬山遠，何煩過虎溪。」宋石恪有畫本於此，曰《虎溪三笑圖》，後失傳。

## 疑
修靜生於義熙三年丁未，卒於劉宋元徽五年丙辰，去遠公之亡，正一甲子。修靜卒年七十二，遠公之亡，修靜僅十歲。修靜於劉宋元嘉末始來廬山，距遠公之亡三十餘年矣，淵明之亡亦二十餘年。故其為後人擬託可知也。

## 據
柳公權

**柳公權**字**誠懸**，京兆華原人也。系出河東柳氏，晉太常柳純之裔。憲宗朝進士及第。累遷右補闕、翰林學士。歷仕憲宗、穆宗、敬宗、文宗、武宗、宣宗、懿宗七朝。極官太子太保。咸通初卒。後世特稱其書法，至今猶為顯流。傳世有《玄秘塔碑》等。亦善詩、聯句。文宗嘗稱其句不可多得。《全唐詩》存其詩五首。
## 據
*《唐詩大辭典修訂本》
*《舊唐書》
*《新唐書宰相世系表》
弘福寺

**弘福寺**，在越南廣平省麗水縣。成於一三零零年。歷三十年荒廢，二零一六年重啟。 越南最中中部古寺。
## 他典
* 弘福寺  

分類:越南史
柳玭

**柳玭**，河東解人也。系出河東柳氏。晉太常卿柳純裔孫。祖公綽，兵部尚書。父仲郢，天平節度使。玭其第四子也。自幼奉嚴訓，專攻儒術，不問他事。釋褐秘書正字，辟為度支推官。拜右補闕。從高湜出為澤潞節度副使。嘗貶高要尉。黃巢至廣州，玭脫走免死。又陷長安，玭乃奔僖宗行在。累遷御史大夫。有《柳氏敘訓》傳世。蓋敘其家法也。復有《續貞陵遺事》一卷，今存三條。從第璨，哀帝時宰相。
## 據
*《舊唐書卷一百六十五》
*《新唐書表第十三上》
*《柳氏敘訓》
獵師

**獵師**（Jägermeister），酒也。產自德國下薩克森。為饌後酒。含酒精什三許，雜以草藥五十六種製成。公元千八百七八年，德人威廉·馬斯特創業，主造醋。威廉卒，子庫爾特嗣。以時艱故，乃改販酒。千九百三十四年，創製獵者宗師。庫爾特素好獵，是以名其酒。久之聲名大噪。